**Obec Lutiše**

Lutiše 66, 013 05 Lutiše

SÚŤAŽNÉ PODKLADY

uskutočnenie stavebných prác:

**„Protipovodňové opatrenia na toku v obci Lutiše“**

Postup zadávania podlimitnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov

v zmysle § 113 a 114 (ďalej len ZVO)

Súlad súťažných podkladov so zákonom o verejnom obstarávaní potvrdzuje:

V Poprade:

Ing. Monika Ivanová

osoba poverená

verejným obstarávaním

Za verejného obstarávateľa:

V Lutišiach:

Anton Štefko

starosta obce

2018

**OBSAH SÚŤAŽNÝCH PODKLADOV**

1. **Pokyny pre uchádzačov**

**Časť I.**

Všeobecné informácie

**Časť II.**

Komunikácia a vysvetľovanie

**Časť III.**

Príprava ponuky

**Časť IV.**

Predkladanie ponúk

**Časť V.**

Otváranie a vyhodnotenie ponúk

**Časť VII.**Dôvernosť a etika vo verejnom obstarávaní

**Časť VII.**

Prijatie ponuky a uzavretie zmluvy

1. **Podmienky účasti uchádzačov**
2. **Kritériá na vyhodnotenie ponúk a spôsob ich uplatnenia**
3. **Opis predmetu zákazky**

**E. Spôsob určenia ceny**

1. **Požiadavky na elektronizáciu**
2. **Obchodné podmienky predmetu zákazky**

**A. POKYNY PRE UCHÁDZAČOV**

**Časť I.**

**Všeobecné informácie**

1. **Identifikácia verejného obstarávateľa:**

Verejný obstarávateľ v zmysle §7 ods.1 písm. b) ZVO

**Názov:** Obec Lutiše

**Sídlo**: Lutiše 66, 013 05 Lutiše

**IČO**: 00321451

**Zastúpený**: Anton Štefko, starosta obce

**Elektronická pošta:**'obeclutise@lutise.sk'

**Web:**  [www.lutise.sk](http://www.lutise.sk)

**Kontaktná osoba poverená realizáciou verejného obstarávania:** Ing. Monika Ivanová

Adresa: ABIZ s.r.o., Hraničná 4716, 058 01 Poprad

Telefón: 0907 353 952

Elektronická pošta: abizsro@gmail.com

**2 Predmet zákazky**

* 1. Názov predmetu zákazky: **„Protipovodňové opatrenia na toku v obci Lutiše“.**

2.2 Predmetom zákazky sú revitalizačné opatrenia na potoku Radôstka, ktorý je v rámci intravilánu obce predmetom regulácie a protipovodňových opatrení.

2.3 Spoločný slovník obstarávania (CPV):

Hlavný predmet: Hlavný slovník: 45000000-7,

Dodatočný kód: 45246400-7

2.4 Podrobné vymedzenie predmetu zákazky tvorí časť***D. Opis predmetu zákazky***

**3 Celkové množstvo a rozsah predmetu zákazky**

**Komplexnosť predmetu zákazky, variantné riešenie a ekvivalentné riešenie**

3.1 Uskutočnenie stavby v súlade s projektovou dokumentáciou – zákazku možno obstarávať len ako celok.

3.2 Uchádzačom sa neumožňuje predložiť variantné riešenie vo vzťahu k požadovanému predmetu zákazky.

**4 Zdroj finančných prostriedkov a predpokladaná hodnota predmetu zákazky**

4.1 Predmet zákazky bude spolufinancovaný z prostriedkov operačného programu Kvalita životného prostredia, z prostriedkov štátneho rozpočtu a z prostriedkov zadávateľa.

4.2 Predpokladaná hodnota predmetu zákazky je 499 157,77 Eur bez DPH (ďalej len PHZ).

**5 Zmluva**

5.1 Výsledkom postupu zadávania podlimitnej zákazky bude uzavretá zmluva o dielo (ďalej len Zmluva) v zmysle obchodného zákonníka.

5.2 Vymedzenie obchodných podmienok zmluvy tvorí časť *D. Opis predmetu zákazky, E. Spôsob určenia ceny* a *F. Obchodné podmienky uskutočnenia predmetu zákazky.*

**6 Oprávnený záujemca/uchádzač/hospodársky subjekt**

6.1 Oprávnený záujemca je hospodársky subjekt, ktorý má záujem o účasť vo verejnom obstarávaní.

6.2 Oprávneným uchádzačom je hospodársky subjekt, ktorý predložil ponuku.

6.3 Hospodársky subjekt je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.

**7 Miesto a termín dodania predmetu zákazky**

7.1 Miesto uskutočnenia stavebných prác je intravilán obec Lutiše, okres Žilina.

7.2 Termín resp. lehota plnenia predmetu zákazky je: **6 mesiacov**.

**8 Platnosť ponuky**

8.1 Ponuky zostávajú platné od uplynutia lehoty na predkladanie ponúk až do uplynutia lehoty viazanosti ponúk stanovenej do: 31.03.2019.

8.2 V prípade, ak bude podaná námietka proti postupu verejného obstarávateľa a začaté konanie o námietkach pred uzavretím zmluvy, tá bude mať podľa zákona o verejnom obstarávaní odkladný účinok na konanie verejného obstarávateľa, alebo ak bude začatá kontrola postupu verejného obstarávateľa pred uzavretím zmluvy podľa zákona o verejnom obstarávaní a úrad pre verejné obstarávanie vydá rozhodnutie o predbežnom opatrení, ktorým pozastaví konanie verejného obstarávateľa, oznámi verejný obstarávateľ všetkým uchádzačom predĺženie lehoty viazanosti ponúk. Verejný obstarávateľ si vyhradzuje právo predĺžiť lehotu viazanosti ponúk v zákonných podmienkach zákona o verejnom obstarávaní.

**Časť II.**

**Komunikácia a vysvetľovanie**

**9 Komunikácia medzi verejným obstarávateľom a záujemcami/uchádzačmi**

9.1 Komunikácia a výmena informácií vo verejnom obstarávaní ako je žiadosť o vysvetlenie podmienok účasti a ponúk, vysvetlenie podmienok účasti a ponúk a predkladanie ponúk, vysvetľovanie ponúk sa bude uskutočňovať písomne prostredníctvom elektronických prostriedkov v zmysle § 20 zákona.

9.2 Určený informačný systém verejným obstarávateľom na komunikáciu v tomto verejnom obstarávaní je systém JOSEPHINE a je prístupný na webovej stránke: https://josephine.proebiz.com/sk/

9.3 Záujemca v prípade záujmu o účasť v tomto verejnom obstarávaní sa musí zaregistrovať v uvedenom informačnom systéme (uviesť identifikačné údaje a potvrdiť svoju identifikáciu prostredníctvom systému a svojich uvedených údajov) ak už nie je v systéme zaregistrovaný.

9.4 Podrobný návod na použitie informačného systému vrátane potrebného technického vybavenia je na uvedenej stránke.

**10 Vysvetľovanie, doplnenie súťažných podkladov**

10.1 V prípade nejasností/ potreby objasnenia informácií potrebných na vypracovanie ponuky, na preukázanie podmienok účasti vo verejnom obstarávaní uvedených vo výzve, prostredníctvom ktorého bolo verejné obstarávanie vyhlásené a/ alebo v súťažných podkladoch alebo informácií uvedených v inej sprievodnej dokumentácii poskytnutej verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom elektronického systému na komunikáciu vo verejnom obstarávaní.

10.2 Záujemca má požiadať o vysvetlenie podmienok účasti, súťažných podkladov a ďalších dokladov poskytnutých verejným obstarávateľom dostatočne vopred.

10.3 Verejný obstarávateľ poskytne vysvetlenie v zmysle § 114 ods. 8 zákona na základe platne doručenej žiadosti záujemcu bezodkladne, najneskôr 3 pracovné dni pred uplynutím lehoty na predkladanie ponúk za predpokladu, že o vysvetlenie sa požiadalo dostatočne vopred. Vysvetlenie sa zverejní na úložisku elektronického systému na komunikáciu a notifikácia/ oznámenie o zverejnení vysvetlenia sa zasiela prostredníctvom elektronického systému na komunikáciu vo verejnom obstarávaní všetkým záujemcom.

**11 Obhliadka miesta dodania predmetu zákazky**

11.1 Verejný obstarávateľ umožňuje záujemcom obhliadku miesta realizácie predmetu zákazky, tak aby si overili a získali potrebné informácie, ktoré budú potrebovať na prípravu a spracovanie ponuky. Výdavky spojené s obhliadkou miesta realizácie predmetu zákazky znáša záujemca.

11.2 Verejný obstarávateľ upozorňuje záujemcov, že otázky týkajúce sa vysvetlenia alebo doplnenia špecifikácie predmetu zákazky (aj na základe obhliadky) je možné podať iba písomne, nebudú zodpovedané na mieste.

11.3 Verejný obstarávateľ nebude akceptovať žiadosti o dodatok k zmluve, prípadne žiadosti o navýšenie finančných prostriedkov počas výstavby diela z dôvodu, že uchádzačovi neboli známe skutočnosti, ktoré bolo možné zistiť alebo predpokladať na základe obhliadky miesta výstavby.

**Časť III.**

**Príprava ponuky**

**12 Jazyk ponuky**

12.1 Ponuka a ďalšie doklady a dokumenty sa predkladajú v štátnom jazyku (t.j. v slovenskom jazyku).

12.2 Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

12.3 Návrh Zmluvy musí byť predložený v slovenskom jazyku a vypracovaný v zmysle právnych úprav platných v Slovenskej republike /napr. Obchodný zákonník SR, atď./

**13 Vyhotovenie ponuky**

13. Ponuka musí byť vyhotovená v písomnej forme v elektronickej podobe, vo formátoch podľa štandardov pre informačné systémy verejnej správy podľa zákona 275/2006 Z. z. v znení neskorších predpisov. Odporúča sa predloženie ponuky vo formáte pdf. Pre splnenie podmienok účasti možné predložiť JED (jednotný európsky dokument) podľa § 39 zákona. V prípade, že uchádzač nechce predkladať JED a nemá doklady, ktoré predkladá, vyhotovené v platnej elektronickej podobe, musia byť takéto doklady predkladané v elektronickej podobe overené zaručenou konverziou: https://www.slovensko.sk/sk/agendy/agenda/\_zarucena-konverzia (týka sa iba dokladov preukazujúcich podmienky účasti).

13.2 Časti, ktoré obsahujú dôverné informácie majú byť v ponuke oznámené v úvode ponuky s výrazným označením: „Zoznam častí ponuky s dôvernými informáciami“. Podľa § 22 zákona za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Dôvernou informáciou nemôžu byť údaje, ktoré sa v zmysle zákona zverejňujú.

13.3 Ponuka môže, ale nemusí byť podpísaná zaručeným elektronickým podpisom.

**14 Mena a ceny uvádzané v ponuke**

14.1 Uchádzačom navrhovaná zmluvná cena za uskutočnenie požadovaného predmetu zákazky, uvedená v ponuke uchádzača bude vyjadrená v eurách (EUR) a matematicky zaokrúhlená na dve desatinné miesta, musí vyjadrovať cenu za celý predmet zákazky v súlade s kapitolou B. Opis predmetu zákazky, ktorý vychádza z presného ocenenia všetkých položiek výkazu výmer. Ak bude cena uvedená v ponuke vyčíslená v  inej mene ako je EUR, budú tieto ponuky z verejného obstarávania vylúčené. Uchádzač musí v cene predmetu zákazky uviesť jednotkovú aj celkovú cenu, ako súčin jednotkovej ceny a požadovaného množstva príslušnej položky (výmeru). Cena v cenovej ponuke je konečná, t.j. neobsahuje žiadne ďalšie poplatky.

14.2 Ocenenie každej položky predmetu zákazky je pre uchádzačov záväzné. Rozpočet musí byť položkový, spracovaný v súlade s  výkazom výmer, ktorý sú súčasťou týchto súťažných podkladov, pričom sa vyžaduje ocenenie všetkých položiek výkazu výmer. V prípade, ak nebude niektorá z položiek ocenená, resp. nebude v predloženom rozpočte uvedená alebo nebude nacenená v požadovanom množstve, bude sa to považovať za nesplnenie požiadaviek verejného obstarávateľa na predmet zákazky. V takomto prípade komisia písomne požiada o vysvetlenie ponuky a ak je to potrebné aj o predloženie dôkazov v súlade s § 53 zákona o verejnom obstarávaní.

14.3 Uchádzač si musí spolu s výkazom výmer preštudovať aj všetky ostatné súvisiace dokumenty v súťažných podkladoch (Technicko-kvalitatívne podmienky uvedené v technických správach, výkresová dokumentácia, Obchodné podmienky uvedené v návrhu zmluvy), aby sa dôkladne oboznámil s detailným popisom vykonávaných stavebných prác a dodávok a so spôsobom, akým sa vykonajú.

14.4. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

14.3 Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

- navrhovaná zmluvná cena bez DPH,

- sadzba DPH a výška DPH,

- navrhovaná zmluvná cena vrátane DPH.

* 1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
  2. Zmena výslednej ponukovej ceny nie je prípustná, okrem zmeny zákonnej sadzby DPH.
  3. Verejný obstarávateľ žiada uchádzačov, aby v prípade zistenia akýchkoľvek nezrovnalostí, resp. chýbajúcich položiek vo výkaze výmer v porovnaní s projektovou dokumentáciou, na uvedené upozornili v lehote podania žiadosti o vysvetlenie.

**15 Obsah ponuky**

Ponuka predložená uchádzačom musí obsahovať:

15.1  **Identifikačné údaje uchádzača** (obchodné meno a sídlo uchádzača, IČO, DIČ, DIČ pre DPH, osoba oprávnená konať v mene uchádzača, telefón, fax, e-mail, webová stránka, a pod).

V prípade predloženia ponuky skupinou dodávateľov sa odporúča, aby uchádzač uviedol osobu, ktorá je písomne splnomocnená štatutárnym orgánom všetkých členov skupiny. Tejto osobe vydá písomné splnomocnenie s úradne osvedčenými podpismi, v ktorom bude uvedený rozsah oprávnenia minimálne na podanie ponuky a konanie v mene uchádzača v predmetnom verejnom obstarávaní. Písomné splnomocnenie musí byť súčasťou ponuky.

V prípade skupiny dodávateľov obstarávateľ odporúča, aby bol predložený zoznam všetkých členov skupiny dodávateľov s uvedením ich kompletných identifikačných údajov, menami ich štatutárnych orgánov a uvedením kto je za člena skupiny oprávnený konať a prijímať akékoľvek písomnosti alebo doklady, uvedením poštovej a e-mailovej doručovacej adresy. Predložený zoznam musí byť napísaný v štátnom jazyku a to v prípade, že čo i len jeden člen skupiny bude mať sídlo na území Slovenskej republiky. V prípade že ani jeden člen skupiny nebude mať sídlo na území Slovenskej republiky, môže byť napísaný v jazyku sídla prevládajúcej väčšiny členov skupiny a zároveň musí byť doložený jeho preklad.

Obstarávateľ, v prípade úspešnosti ponuky skupiny dodávateľov bude vyžadovať vytvorenie právnych vzťahov medzi jej členmi, nakoľko to bude potrebné z dôvodu riadneho plnenia zmluvy.

15.2 **Doklady a dokumenty podľa §114 ods.2 ZVO týkajúce sa osobného postavenia, technickej alebo odbornej spôsobilosti uchádzača** podľa Výzvy na predkladanie ponúk zverejnenej vo Vestníku verejného obstarávania alebo Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 ZVO (informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie [www.uvo.gov.sk](http://www.uvo.gov.sk)).

**15.3 Čestné vyhlásenie uchádzača ku konfliktu záujmov a o pravdivosti a úplnosti dokladov** **a informácií** uvedených v ponuke, podpísané štatutárnym orgánom alebo členom štatutárneho orgánu, alebo iným zástupcom uchádzača, ktorý je oprávnený konať v mene uchádzača v záväzkových vzťahoch. V prípade skupiny dodávateľov, musí byť podpísané každým členom skupiny, resp. jeho štatutárnym orgánom alebo členom štatutárneho orgánu alebo iným zástupcom. Podľa vzoru (odporúčaný) uvedeného v prílohe č.2 týchto súťažných podkladov.

15.4 V súlade s kapitolou *E. Obchodné podmienky predmetu zákazky,* predloží uchádzač podpísaný **návrh Zmluvy** **vrátane neoddeliteľných prílohy č.2 k Zmluve – ocenený Výkaz výmer/Rozpočet a prílohy č. 3 Harmonogramu prác v kalendárnych dňoch.**

Návrh Zmluvy musí byť podpísaný štatutárnym orgánom uchádzača alebo členom štatutárneho orgánu uchádzača alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Do návrhu Zmluvy uchádzači doplnia svoje identifikačné údaje; ponukovú cenu predmetu zákazky v požadovanom členení, titul, meno a priezvisko osoby zodpovednej za plnenie predmetu Zmluvy, prípadne môžu i identifikáciu subdodávateľov a ich podiel na plnení Zmluvy

15.5 **Doklad preukazujúci zloženie zábezpeky** podľa bodu 17.

15.6 **Návrh uchádzača na plnenie kritéria na vyhodnotenie ponúk.** Uchádzač predloží svoj návrh na plnenie kritérií, podľa vzoru (odporúčaný) uvedeného v prílohe č.1 týchto súťažných podkladov a v súlade s kapitolou *B. Kritériá na vyhodnotenie ponúk.*

**16 Náklady na ponuku**

16.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

16.2 Ponuky doručené na adresu uvedenú v bode 20.1 a predložené v lehote na predkladanie ponúk podľa bodu 19.2, sa počas plynutia lehoty viazanosti a po uplynutí lehoty viazanosti ponúk podľa bodu 8.1 uchádzačom nevracajú. Zostávajú ako súčasť dokumentácie z verejného obstarávania.

17.2. Pod zábezpekou sa v tomto prípade myslí poskytnutie bankovej záruky za uchádzača alebo zloženie finančných prostriedkov uchádzačom na účet verejného obstarávateľa v sume **12 000,00 EUR** (slovom: dvanásťtisíc).

17.3. Zábezpeka je zložená poskytnutím bankovej záruky za uchádzača, splatnej na prvé písomné požiadanie verejného obstarávateľa alebo zložením finančných prostriedkov na bankový účet verejného obstarávateľa. Uchádzač si vyberie jednu z uvedených možností.

17.4. Poskytnutie bankovej záruky sa riadi príslušnými ustanoveniami zákona č. 513/1991 Zb. Obchodného zákonníka. Záručná listina môže byť vystavená bankou alebo pobočkou zahraničnej banky, v každom prípade so sídlom v Slovenskej republike (ďalej len „banka"). Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 17.2. Banka sa zaväzuje zaplatiť vzniknutú pohľadávku do 3 dní po doručení výzvy verejného obstarávateľa na zaplatenie, na účet verejného obstarávateľa. Banková záruka nadobúda platnosť dňom jej vystavenia bankou alebo pobočkou zahraničnej banky a vzniká doručením záručnej listiny verejnému obstarávateľovi. Platnosť bankovej záruky končí najmenej 30 dní po uplynutí lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk. V prípade predĺženia lehoty viazanosti ponúk doručí uchádzač predĺženú bankovú záruku obstarávateľovi do piatich dní od prijatia písomného oznámenia obstarávateľa o predĺžení lehoty viazanosti ponúk.

Banková záruka zanikne:

- plnením banky v rozsahu, v akom banka za uchádzača poskytla plnenie v prospech verejného obstarávateľa,

- odvolaním bankovej záruky na základe písomnej žiadosti verejného obstarávateľa,

- uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

Záručná listina musí byť predložená v ponuke uchádzača buď vo forme kópie bankovej záruky, pričom v tom prípade uchádzač okrem skenu zároveň doručí originál (nie overenú kópiu) záručnej listiny na adresu kontaktnej osoby: ABIZ s.r.o., Hraničná 4716, 058 01 Poprad najneskôr v lehote uvedenej v  bode 19 týchto súťažných podkladov alebo

o forme elektronického dokumentu s elektronickým podpisom banky v súlade splatnou legislatívou v prípade, ak banka takúto formu vystavenia bankovej záruky pripúšťa. Uplatnenie bankovej záruky zo strany verejného obstarávateľa nesmie byť spojené so žiadnou prekážkou vyplývajúcou z elektronickej formy bank. záruky oproti uplatneniu plnenia z písomnej bank. záruky.

V prípade jej nepredloženia resp. nepredloženia záručnej listiny podľa učených podmienok bude uchádzač z procesu tohto verejného obstarávania v zmysle § 53 ods. 5 písm. a) ZVO vylúčený.

17.5. Finančné prostriedky v minimálnej výške podľa bodu 17.2. musia byť zložené na účet verejného obstarávateľa a musia byť naň **pripísané najneskôr v momente uplynutia lehoty na predkladanie ponúk.** Ak finančné prostriedky nebudú zložené a pripísané na účte verejného obstarávateľa podľa určených podmienok, bude uchádzač z procesu tohto verejného obstarávania v zmysle § 53 ods. 5 písm. a) ZVO vylúčený.

17.6. Údaje účtu pre účely zloženia zábezpeky:

Bankové spojenie: Prima banka a.s., Žilina

IBAN: SK73 5600 0000 0031 6667 9010,

Mena účtu: EUR

Variabilný symbol: IČO uchádzača

17.7. Zábezpeka prepadne v prospech verejného obstarávateľa, ak uchádzač

- odstúpi od svojej ponuky v lehote viazanosti ponúk alebo

- neposkytne súčinnosť alebo odmietne uzavrieť rámcovú dohodu podľa § 56 ods. 10 až 15

17.8. Verejný obstarávateľ uvoľní alebo vráti uchádzačovi zábezpeku do siedmich dní odo dňa

- márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

- uzavretia zmluvy.

17.9. V prípade predĺženia lehoty viazanosti ponúk zábezpeka ponúk naďalej zabezpečuje viazanosť ponúk uchádzačov až do uplynutia takto primerane predĺženej lehoty viazanosti ponúk.

**Časť IV.**

**Predkladanie ponúk**

**18 Predloženie ponuky**

18.1 Pre predloženie ponuky uchádzačom platia ustanovenia § 49 ods.1 až 4 a ods. 7 ZVO a bodu 15 súťažných podkladov. Ponuku je potrebné predložiť v elektronickej podobe prostriedkami určenými na komunikáciu.

18.2 Každý uchádzač môže predložiť iba jednu ponuku. Uchádzač nemôže byť v tomto verejnom obstarávaní členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

18.3 Ponuku môže predložiť aj skupina dodávateľov.

18.4 V prípade skupiny dodávateľov sa odporúča, za účelom uľahčenia komunikácie s obstarávateľom, aby jej účastníci splnomocnili jedného z nich, ktorý má právnu subjektivitu a spôsobilosť na právne úkony v plnom rozsahu (ďalej len „hlavný člen“), na uskutočňovanie všetkých právnych úkonov týkajúcich sa ponuky, ktorú táto skupina dodávateľov predloží do verejnej súťaže, a účasti tejto skupiny dodávateľov vo verejnej súťaži.

18.5 V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy uzatvorila a predložila verejnému obstarávateľovi zmluvu v súlade s platnými predpismi Slovenskej republiky, ktorá bude zaväzovať zmluvné strany, aby ručili spoločne a nerozdielne za záväzky voči verejnému objednávateľovi, vzniknuté pri plnení predmetu zákazky.

**19 Spôsob a lehota na predkladanie ponúk**

19.1 Ponuku uchádzačov je potrebné doručiť elektronicky prostredníctvom elektronického systému stanoveného verejným obstarávateľom na komunikáciu vo verejnom obstarávaní.

19.2 Lehota na predkladanie ponúk uplynie dňa: **03.12.2018 o 14:00 hod**.

**20 Doplnenie, zmena a odvolanie ponuky**

20.1 Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk uvedenej v bode 21.2,.

20.2 Doplnenie, zmenu alebo späť vzatie ponuky je možné vykonať predložením novej ponuky v lehote na predkladanie ponúk s poznámkou o odvolaní pôvodnej ponuky v elektronickom systéme

**Časť V.**

**Otváranie a vyhodnocovanie ponúk**

**21. Otváranie ponúk - obálok s ponukami**

21.1. Otváranie ponúk komisia uskutoční v čase a na mieste uvedenom vo výzve na predkladanie

ponúk dňa

**05.12.2018 o 14:00 hod**.

Na adrese:

**ABIZ s.r.o., Hraničná 4716, 058 01 Poprad**

21.2. Otvárania ponúk sa môžu zúčastniť uchádzači, ktorí predložili ponuku v lehote na predkladanie ponúk. Na otváraní môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou písomne splnomocnenou uchádzačom na jeho zastupovanie.

21.3 Otváranie ponúk v elektronickom systéme sa uskutoční za prítomnosti komisie, menovanej verejným obstarávateľom. Komisia zverejní obchodné mená, sídla alebo miesta podnikania všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk. Ostatné údaje uvedené v ponuke sa nezverejňujú.

21.4 Verejný obstarávateľ najneskôr **do piatich dní** odo dňa otvárania ponúk vyhotový zápisnicu z otvárania ponúk, zverejní ju na elektronickom úložisku a pošle notifikáciu/ oznámenie o zverejnení zápisnice všetkým uchádzačom, ktorí predložili ponuky v lehote na predkladanie ponúk. Zápisnica má obsahovať údaje, ktoré sa zverejňujú pri otváraní ponúk.

21.5 Po otvorení ponúk sa vykonajú všetky úkony podľa zákona, spočívajúce vo vyhodnotení ponúk, podaní vysvetlenia, doplnení ponúk a vylúčení uchádzačov alebo vylúčení ponúk uchádzačov.

21.6 Verejný obstarávateľ sa v súlade s § 114 ods. 9 ZVO rozhodol, že splnenie podmienok účasti sa uskutoční po vyhodnotení ponúk.

**22 Vyhodnocovanie ponúk**

22.1 Vyhodnotenie ponúk je neverejné a vykoná ho komisia zriadená podľa § 51 ZVO a postupom podľa § 53 ZVO.

22.2 Komisia posúdi ponuky vo väzbe na požadované technické charakteristiky a špecifikácie, uverejnené v Opise zákazky a súvisiacich dokumentoch – prílohách, a vylúči ponuky, ktoré nespĺňajú požiadavky na predmet zákazky uvedené vo výzve na predkladanie ponúk a v súťažných podkladoch.

22.3 Komisia vyhodnotí ponuky podľa kritérií na vyhodnotenie ponúk uvedených vo výzve na predkladanie ponúk a spôsobom uvedeným v týchto súťažných podkladov.

22.4 Verejný obstarávateľ, verejný obstarávateľ a obstarávateľ vylúčia ponuku ak:

- uchádzač nezložil zábezpeku podľa určených podmienok,

- ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

- uchádzač nedoručí písomné vysvetlenie ponuky na základe požiadavky podľa § 53 ods. 1 ZVO do:

1. dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,

2. piatich pracovných dní odo dňa doručenia žiadosti o vysvetlenie, ak komisia neurčila dlhšiu

lehotu a komunikácia sa uskutočňuje inak ako podľa prvého bodu,

- uchádzačom predložené vysvetlenie ponuky nie je svojim obsahom v súlade s požiadavkou podľa § 53 ods. 1 ZVO,

- uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

- uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa § 53 ods. 2 ZVO,

- uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

- uchádzač sa pokúsil neoprávnene ovplyvniť postup verejného obstarávania.

22.5 Verejný obstarávateľ podľa § 49 ods. 7 ZVO vylúči ponuku uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku.

22.6 Verejný obstarávateľ písomne oznámi uchádzačovi jeho vylúčenie s uvedením dôvodu vylúčenia a lehoty, v ktorej môže byť podaná námietka podľa § 170 ods. 3 písm. d) ZVO.

**23 Vyhodnotenie splnenia podmienok účasti**

23.1 Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí, alebo vyhodnotiť splnenie podmienok účasti uchádzačom, ktorý sa umiestnil **na prvom mieste v poradí.** Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov, alebo tak, aby uchádzač umiestnený na prvom mieste v novo zostavenom poradí spĺňal podmienky účasti. Verejný obstarávateľ písomne požiada uchádzača alebo uchádzačov o predloženie dokladov preukazujúcich splnenie podmienok účasti v lehote nie kratšej ako 5 pracovných dní odo dňa doručenia žiadosti a vyhodnotí ich podľa § 40 ZVO.

23.2 Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO. Verejný obstarávateľ vymenuje - zriadi komisiu (ďalej len „komisia“) v zmysle § 40 ods. 14 ZVO.

23.3. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

**Časť VI.  
Dôvernosť a etika vo verejnom obstarávaní**

**24. Dôvernosť procesu verejného obstarávania**

26.1 Členovia komisie na vyhodnotenie ponúk a zodpovedné osoby verejného obstarávateľa nesmú počas prebiehajúceho procesu vyhláseného verejného obstarávania poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

24.2 Ak by ktorýkoľvek doklad predložený v ponuke uchádzača obsahoval osobné údaje podľa zák. č. 18/2018 Z. z. o ochrane osobných údajov, v znení neskorších predpisov, je uchádzač povinný zabezpečiť nečitateľnosť takýchto údajov na príslušnej listine alebo zabezpečiť pre verejného obstarávateľa súhlas so spracúvaním týchto osobných údajov na účely verejného obstarávania. Ak by ktorýkoľvek doklad podľa uchádzača obsahoval obchodné tajomstvo, je uchádzač povinný toto označiť.

**25. Etický kódex uchádzača vo verejnom obstarávaní**

25.1 Verejný obstarávateľ dáva do pozornosti Etický kódex záujemcu/uchádzača vo verejnom obstarávaní, ktorého obsahom sú základné pravidlá správania sa uchádzača, záujemcu, člena skupiny dodávateľov v procesoch verejného obstarávania. Uvedené subjekty sú, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, viazané tieto pravidlá aplikovať a aplikovanie týchto pravidiel dohliadať.

25.2 Etický kódex záujemcu/uchádzača vo verejnom obstarávaní je zverejnený na adrese:

<http://www.uvo.gov.sk/extdoc/1069/eticky_kodex_zaujemca_-_uchadzac.pdf>

**26. Revízne postupy**

26.1. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podľa § 164 ZVO podať verejnému obstarávateľovi žiadosť o nápravu.

26.2. Uchádzač alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa môže podať podľa § 170 ZVO námietku proti postupu verejného obstarávateľa.

**Časť VII.  
Prijatie ponuky a uzavretie zmluvy**

**27. Informácia o výsledku vyhodnotenia ponúk**

27.1 Verejný obstarávateľ pošle všetkým uchádzačom, ktorých ponuky sa vyhodnocovali bezodkladne po vyhodnotení oznámenie o výsledku vyhodnotenia ponúk.

27.2 Úspešnému uchádzačovi verejný obstarávateľ oznámi, že jeho ponuka bola prijatá.

27.3 Ostatným uchádzačom verejný obstarávateľ oznámi, že ich ponuka neuspela s uvedením dôvodov. V oznámení verejný obstarávateľ uvedie identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť podaná námietka podľa § 170 ods. 3 písm. f) ZVO.

27.4 V prípade, že po vyhodnotení ponúk dôjde k vylúčeniu uchádzača na základe vyhodnotenia splnenia podmienok účasti, verejný obstarávateľ príjme ponuku ďalšieho uchádzača v poradí.

**28. Uzavretie zmluvy**

28.1 Verejný obstarávateľ uzavrie Zmluvu s predpísanými prílohami s úspešným uchádzačom/uchádzačmi, ktorého ponuka bola prijatá v lehote viazanosti ponúk v súlade s § 56 ZVO. Uzavretá Zmluva nesmie byť v rozpore s výzvou na predkladanie ponúk, so súťažnými podkladmi a s ponukou predloženou úspešným uchádzačom alebo uchádzačmi.

28.2.1 **Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora**1 **a nie je zapísaný v registri partnerov verejného sektora**1**, alebo ktorého subdodávatelia, ktorí majú povinnosť zapisovať sa do registra partnerov verejného sektora**1 **a nie sú zapísaní v registri partnerov verejného sektora**1**. S poukazom na predchádzajúcu vetu, úspešný uchádzač ako aj jeho subdodávatelia, ktorí sa budú podieľať na plnení predmetu zákazky musia byť zapísaní v registri partnerov verejného sektora**1 **najneskôr v čase uzatvorenia zmluvy o dielo, ak sú povinnými osobami podľa tohto predpisu.**[[1]](#footnote-1)

28.2.2Úspešný uchádzač je povinný najneskôr v čase uzavretia zmluvy uviesť verejnému obstarávateľovi údaje o všetkých známych navrhovaných subdodávateľov, ktoré bude obsahovať minimálne: podiel zákazky a predmety subdodávok, údaje o osobe oprávnenej konať za subdodávateľa meno a priezvisko, adresa pobytu, dátum narodenia.

28.2.3Zmena subdodávateľa: Úspešný uchádzač je povinný počas plnenia zmluvy verejnému obstarávateľovi najneskôr v deň, ktorý predchádza dňu, v ktorom nastane zmena subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, identifikačné údaje navrhovaného subdodávateľa a čestné vyhlásenie, že navrhovaný subdodávateľ spĺňa podmienky osobného postavenia.

28.3 V prípade, ak budú uplatnené revízne postupy proti postupu verejného obstarávateľa, verejný obstarávateľ uzavrie zmluvu podľa § 56 ods. 4-9 ZVO.

28.4 Úspešný uchádzač/uchádzači, bude/budú vyzvaný/vyzvaní verejným obstarávateľom k podpisu Zmluvy s prílohami a to v lehote viazanosti ponúk.

28.5 Zmluvu musí uchádzač považovať za verejnú, t.j. napríklad verejne sprístupnenú na webovej stránke verejného obstarávateľa a prípadne v centrálnom registri zmlúv.

**29. Záverečné ustanovenie**

29.1 Skutočnosti, týkajúce sa postupu zadávania zákazky, neupravené vo výzve na predkladanie ponúk a v súťažných podkladoch sa riadia príslušnými ustanoveniami zákona č. 343/2015 Z.z. o verejnom obstarávaní a ostatných relevantných právnych predpisov platných na území Slovenskej republiky.

29.2 Verejný obstarávateľ môže zrušiť použitý postup zadávania zákazky na základe dôvodov určených v § 57 ZVO.

29.3 Verejný obstarávateľ bezodkladne upovedomí uchádzačov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

**B. Podmienky účasti uchádzačov**

**Podmienky účasti týkajúce sa osobného postavenia, finančného a ekonomického postavenie a technickej alebo odbornej spôsobilosti sú uvedené vo výzve na predkladanie ponúk (výzvy zverejnenej vo Vestníku verejného obstarávania č. 218/2018 zo dňa 6.11.2018 pod značkou 15907 - WYP:**

1) Splnenie podmienok účasti možno predbežne nahradiť v zmysle § 39 ZVO Jednotným európskym dokumentom (ďalej aj ,,JED"), pričom z uchádzačom predloženého predmetného dokumentu musí byť jednoznačne zrejmé, že rozsahom, obsahom aj spôsobom spĺňa podmienky účasti preukazované jednotným európskym dokumentom, stanovené verejným obstarávateľom vo výzve na predkladanie ponúk, resp. v oznámení o vyhlásení verejného obstarávania.

2) Ak uchádzač alebo záujemca použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených Jednotným európskym dokumentom. Uchádzač alebo záujemca doručí doklady verejnému obstarávateľovi **do piatich pracovných dní** odo dňa doručenia žiadosti, ak verejný obstarávateľ neurčil dlhšiu lehotu. Ak sú požadované doklady pre verejného obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy. Verejný obstarávateľ požaduje aby bol JED ručne podpísaný osobou oprávnenou konať za hospodársky subjekt/ uchádzača alebo riadne splnomocnenou osobou.

3) Ak uchádzač alebo záujemca preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie aj o tejto osobe. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť

4) Odporúčame uchádzačom alebo záujemcom, aby si vzor formulára JED-u vo formáte .rtf, umožňujúci jeho priame vypĺňanie, stiahli z webového sídla ÚVO <http://www.uvo.gov.sk/extdoc/1093/jed-formular.rtf>

5) alebo využili formulár, s vyplnenou hlavičkou, ako súčasť súťažných podkladov.

**C. Kritériá na vyhodnotenie ponúk a spôsob ich uplatnenia**

Verejný obstarávateľ, resp. komisia určená verejným obstarávateľom vyhodnocuje ponuky na základe najnižšej ceny.

**Kritériami na vyhodnotenie ponúk** (ďalej len „kritériá“) stanovené verejným obstarávateľom:

1. Celková cena za predmet zákazky vyjadrená v EUR vrátane DPH.

**Pravidlá uplatnenia kritérií na vyhodnotenie ponúk predmetu zákazky:**

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu celkovú cenu za predmet zákazky v EUR vrátane DPH atď..

**Cena uvedená v návrhu na plnenie kritérií sa musí zhodovať s navrhovanou cenou podľa vlastných ocenených Výkazov výmer/ Rozpočtu.**

**D. OPIS PREDMETU ZÁKAZKY**

Revitalizačné opatrenia na potoku Radôstka, ktorý je v rámci intravilánu obce predmetom regulácie a protipovodňových opatrení. Opatrenia pozostávajú z odstránenia nevyhovujúceho betónového, kamenného a dreveného opevnenia. Samotné opevnenie je riešené v PD. Ostatné podrobnejšie informácie sú v súťažných podkladoch.

**Podrobnejšie v projektovej dokumentácii.**

**Výkaz výmer/ zadanie/ rozpočet nie je súčasťou súťažných podkladov.**

**POŽIADAVKY NA DOKLADY A DOKUMENTY PREUKAZUJÚCE SPLNENIE POŽIADAVIEK VEREJNÉHO OBSTARÁVATEĽA NA PREDMET ZÁKAZKY.**

**Uchádzač predloží v ponuke svoj vlastný ocenený položkový rozpočet**, ktorý bude i prílohou k zmluve o dielo. V jednotlivých položkách rozpočtu bude presné množstvo potrebného stavebného materiálu, jednotková cena za mernú jednotku materiálu a práce a konečná cena za každú položku jednotlivo. Samostatné položky rozpočtu musia byť kladné a členené/rozdelené   do príslušných oddielov, ktoré špecifikujú jednotlivé druhy prác a ako celok tvoria v rekapitulácii finálny rozpočet. Súčasťou rozpočtu musí byť i krycí list rozpočtu.

Nepredloženie dokladov a dokumentov podľa tejto časti bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky, bude z predmetného verejného obstarávania vylúčená.

**Ostatné informácie**:

V prípade, že sa v obsahu projektovej dokumentácie nachádza odvolávka na konkrétneho výrobcu, výrobný postup, obchodné značenie, patent, typ, oblasť alebo miesto pôvodu alebo výroby, je možné v súlade s § 42 ZVO takýto odkaz zameniť za ekvivalentný, t. j. každý takýto odkaz sa dopĺňa slovami „alebo ekvivalentný“.

V prípade, ak sa uchádzač rozhodne predložiť ponuku s ekvivalentom, tento nesmie mať vplyv na zníženie kvality, zhoršenie požadovaných technických parametrov výrobkov resp. materiálov a navrhnutého vizuálneho architektonického riešenia oproti projektovej dokumentácii.

**E. SPÔSOB URČENIA CENY**

1. Podkladom pre zostavenie tejto ceny je len projektová dokumentácia, ktorá je súčasťou týchto súťažných podkladov.
2. Uchádzačom navrhovaná zmluvná cena za uskutočnenie požadovaného predmetu zákazky, uvedená v ponuke uchádzača bude vyjadrená v eurách (EUR) a matematicky zaokrúhlená na dve desatinné miest a musí vyjadrovať cenu za celý predmet zákazky v súlade s kapitolou D. Opis predmetu zákazky.
3. Uchádzač v ponuke predloží vlastný ocenený výkaz výmer/ zadanie/ rozpočet, kde bude uvedená jednotková aj celková cena, ako súčin jednotkovej ceny a požadovaného množstva príslušnej položky (výmeru). Cena v cenovej ponuke bude uvedená konečná, t.j. neobsahuje žiadne ďalšie poplatky.
4. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.
5. Zmena výslednej ponukovej ceny nie je prípustná, okrem zmeny zákonnej sadzby DPH.

**F. Požiadavky na elektronizáciu**

**Časť I**

Komunikácia

###### komunikácia medzi verejným obstarávateľom a záujemcami/uchádzačmi

1.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

1.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi avšak podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené v súlade s Výkladovým stanoviskom Úradu pre verejné obstarávanie č. 3/2018.

1.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

1.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge

1.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

1.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

1.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

1.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

1.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

1.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>... formou odkazu na systém JOSEPHINE.

**Časť II**

Registrácia

2.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

2.2 Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 4 pracovné dni a je potrebné s touto lehotou počítať pri vkladaní ponuky.

2.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**Časť III**

Elektronické ponuky - podávanie ponúk

* 1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

3.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
  2. Ak ponuka obsahuje dôverné informácie, uchádzač ich v ponuke viditeľne označí.

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na **dve desatinné miesta** a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

3.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

3.6 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

* 1. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

*.*

**G. OBCHODNÉ PODMIENKY USKUTOČNENIA PREDMETU ZÁKAZKY**

1. Verejný obstarávateľ uviedol obchodné podmienky realizácie predmetu zákazky v zmluve o dielo nachádzajúcej sa v tejto časti SP. Verejný obstarávateľ požaduje, aby uchádzač predložil v cenovej ponuke zmluvu podľa zmluvných podmienok, uvedených v predmetnej zmluve o dielo.

2. Pokiaľ budú zmluvné podmienky uvedené v návrhu zmluvy o dielo, predloženej uchádzačom, v rozpore s výzvou na predkladanie ponúk a týmito SP a ak sa budú vymykať obvyklým zmluvným podmienkam a budú znevýhodňovať verejného obstarávateľa, verejný obstarávateľ bude takúto ponuku považovať za neregulárnu alebo inak neprijateľnú resp. nespĺňajúcu jeho požiadavky na predmet zákazky.

3. Verejný obstarávateľ upozorňuje, že najneskôr v deň  predchádzajúci dňu odovzdania staveniska je úspešný uchádzač povinný uzavrieť a udržiavať v platnosti zmluvu o poistení zodpovednosti za škodu zhotoviteľa spôsobenú činnosťou zhotoviteľa pri vykonávaní diela vo výške minimálne v hodnote zákazky (vrátane DPH),

4. Za účelom zabezpečenia prípadných dodatočných finančných nákladov súvisiacich s odstránením chýb, verejný obstarávateľ požaduje od úspešného uchádzača najneskôr v deň   odovzdania staveniska, zloženie zábezpeky (kaucie) alebo predloženie bankovej záruky vo výške 10% z celkovej ceny diela s DPH.

5. Verejný obstarávateľ upozorňujem, že ako povinná osoba v zmysle § 2 ods. 2 zákona č. 211/2000 Z. z. o slobodnom prístupe k informáciám podlieha povinnosti zverejňovania faktúr a objednávok a uchádzači berú na vedomie právne účinky vyplývajúce z povinného zverejňovania zmlúv podľa príslušných ustanovení zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony a predložením ponuky vyjadrujú svoj súhlas so zverejnením svojich identifikačných údajov uvedených na zmluve o dielo alebo inom doklade, ktorý sa povinne zverejňuje.

*Návrh*

## ZMLUVA O DIELO

uzatvorená podľa § 536 a nasl. Obchodného zákonníka zákona č. 513/1991 Zb. v znení neskorších predpisov na stavbu**: „Protipovodňové opatrenia na toku v obci Lutiše“**

# Zmluvné strany

1. **Objednávateľ:**

**Názov: Obec Lutiše**.

Sídlo: Lutiše 65, 013 05 Lutiše

Zastúpený: Anton Štefko, starosta obce

Osoba oprávnená rokovať

vo veciach zmluvy: Anton Štefko, starosta obce

vo veciach technických:

Bankové spojenie:

IBAN: SK73 5600 0000 0031 6667 9010

IČO: 00321451

DIČ: 2020677549

IČ DPH neplatca DPH

Kontakt: obeclutise@lutise.sk

( ďalej len „Objednávateľ“ )

1. Zhotoviteľ:

**Názov:**

Sídlo:

Zastúpený:

Osoba oprávnená rokovať

vo veciach zmluvy:

vo veciach technických:

Bankové spojenie:

IBAN:

IČO:

DIČ:

IČ DPH

Kontakt:

( ďalej len „Zhotoviteľ“ )

Zmluvné strany prehlasujú, že sú spôsobilé na právne úkony a v tejto Zmluve o dielo s nasledujúcim obsahom vyjadrujú svoju slobodnú, vážnu a spoločnú vôľu.

**Článok 1**

**Úvodné ustanovenia**

* 1. Táto zmluva je uzatvorená na základe výsledku verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj "ZVO") pre stavbu: **„Protipovodňové opatrenia na toku v obci Lutiše“** (ďalej aj „stavba“), ktoré objednávateľ ako verejný obstarávateľ vyhlásil vo Vestníku verejného obstarávania č. **218/2018 zo dňa 6.11.2018 pod značkou 15907 - WYP**.

1.2 Zhotoviteľ vyhlasuje, že

a) sa oboznámil a preskúmal všetky podmienky a okolnosti súvisiace s realizovaním predmetu zmluvy a sú mu známe všetky technické, kvalitatívne a kvantitatívne podmienky vykonania diela,

b) riadne sa oboznámil so všetkou dokumentáciou špecifikujúcou požiadavky na vykonanie diela uvedenou v bode 2.2 tejto zmluvy, ako aj so skutočným stavom stavby opísanej v bode 2.1 , na ktorej má byť dielo podľa tejto zmluvy realizované,

c) predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni v súlade s touto zmluvou a všetkými jej prílohami, s príslušnými právnymi predpismi, ako aj technickými normami požadovanými projektovou dokumentáciou opísanou v bode 2.2 tejto zmluvy a technologickými predpismi a postupmi výrobcov použitých stavebných výrobkov.

1.3 Zhotoviteľ vyhlasuje, že ku dňu uzavretia tejto zmluvy sú mu známi nasledovní subdodávatelia, ktorí sa budú podieľať na plnení predmetu zmluvy (okrem dodávateľov tovaru): 1. Obchodné meno:

Sídlo/miesto podnikania:

IČO:

Percentuálny podiel z hodnoty plnenia:

Osoba oprávnená konať za subdodávateľa

Meno a priezvisko:

Pobyt:

Dátum narodenia:

(*pozn.: zoznam subdodávateľov bude rozšírený podľa skutočného počtu subdodávateľov alebo bude v súlade so skutočným stavom uvedené, že ku dňu uzavretia tejto zmluvy zhotoviteľ nezadáva žiadnu časť zákazky podľa tejto zmluvy žiadnemu subdodávateľovi*).

1.4 Zhotoviteľ sa zaväzuje oznámiť objednávateľovi akúkoľvek zmenu údajov ktoréhokoľvek zo subdodávateľov uvedených v bode 1.3 v rozsahu údajov uvedených v bode 1.3, a to do 7 pracovných dní odo dňa účinnosti takej zmeny.

1.5 Zhotoviteľ je oprávnený zmeniť subdodávateľa počas trvania tejto zmluvy pričom subdodávateľ, ktorého sa návrh na zmenu týka, ktorý sa bude podieľať na plnení tejto zmluvy musí byť zapísaný v  registri partnerov verejného sektora. Zhotoviteľ je povinný objednávateľovi najneskôr v deň, ktorý predchádza dňu, v ktorom sa subdodávateľ začne podieľať na plnení predmetu tejto zmluvy, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: percentuálny podiel z hodnoty plnenia, ktorý má zhotoviteľ v úmysle zadať subdodávateľovi, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

1.6 Ak zhotoviteľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu tejto zmluvy v súlade s § 34 ods. 3 ZVO používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.

**Článok 2**

**Predmet zmluvy**

2.1 Zhotoviteľ sa zaväzuje za podmienok uvedených v tejto zmluve pre objednávateľa zhotoviť a odovzdať objednávateľovi dielo - stavbu: „**Protipovodňové opatrenia na toku v obci Lutiše“** v prospech objednávateľa obec Lutiše, ako výlučného vlastníka.

# 2.2 Dielo sa zhotoviteľ zaväzuje vykonať s odbornou starostlivosťou podľa Projektovej dokumentácie stavby vypracovanej zodpovedným projektantom - 2M projekt , s.r.o.., Karpatská 8402/9A, 010 08 Žilina, (ďalej aj ako „Projektová dokumentácia“) tvoriacej Prílohu č. 1 tejto zmluvy, požiadavkami tejto zmluvy, pokynmi objednávateľa, a svojou ponukou predloženou vo verejnom obstarávaní tak, aby dielo spĺňalo všetky požiadavky príslušných právnych predpisov a technických noriem, najmä tých, ktoré sú uvedené Projektovej dokumentácii. V súvislosti s vykonávaním diela sa zhotoviteľ zaväzuje na plnenie všetkých súvisiacich záväzkov a povinností z tejto zmluvy, a to najmä svojich záväzkov a povinností uvedených v článku 7 tejto zmluvy.

2.3 Zhotoviteľ sa zaväzuje vykonať dielo na svoje náklady a nebezpečenstvo a v dojednaných dobách určených Harmonograme prác v dňoch tvoriacim prílohu č. 2 tejto zmluvy (ďalej iba „Harmonogram prác“), a vykonané časti diela odovzdať v súlade s článkom 5 tejto zmluvy objednávateľovi.

2.4 Objednávateľ sa zaväzuje riadne a včas spôsobom určeným touto zmluvou zhotovené a odovzdané dielo prevziať a za prevzaté dielo zaplatiť zhotoviteľovi cenu určenú podľa článku 8 a spôsobom podľa článku 9 tejto zmluvy.

**Článok 3**

**Vlastnícke právo a nebezpečenstvo škody**

3.1 V súlade s § 542 Obchodného zákonníka je vlastníkom vykonávaného diela objednávateľ.

3.2 Momentom prevzatia diela prechádza nebezpečenstvo škody na prevzatom plnení na objednávateľa; dovtedy znáša nebezpečenstvo škody na vykonávanom diele zhotoviteľ.

**Článok 4**

**Čas vykonávania diela**

4.1 Zhotoviteľ je povinný doručiť objednávateľovi svoje vyjadrenie, v ktorom uvedie, či požaduje napojenie na staveniskovú vodu a/alebo elektrickú energiu a/alebo plyn, a to najneskôr do 3 dní odo dňa nadobudnutia účinnosti tejto zmluvy.

4.2 Objednávateľ odovzdá zhotoviteľovi stavenisko pred začiatkom realizácie diela v termíne do 10 kalendárnych dní od účinnosti zmluvy.

4.3 O odovzdaní staveniska sa urobí zápis v stavebnom denníku a spíše protokol, ktorý podpíšu obidve zmluvné strany.

4.4 Zhotoviteľ sa zaväzuje pri vykonávaní diela dodržiavať termíny vykonávania diela určené v Harmonograme prác (ďalej aj ako „čiastkové termíny“).

4.5 Nedodržiavanie čiastkových termínov stanovených v Harmonograme prác o viac ako 10 dní, a nedodržanie lehoty vrátenia vyčisteného staveniska podľa bodu 4.8, sa považuje za podstatné porušenie povinnosti zhotoviteľa podľa tejto zmluvy.

4.6 Zhotoviteľ sa zaväzuje riadne dokončiť a odovzdať objednávateľovi dielo v lehote **6 mesiacov.**

4.7 Záverečná kontrola diela ako aj jej odovzdávacie a preberacie konanie sa spravujú článkom 5 tejto zmluvy.

4.8 Zhotoviteľ sa zaväzuje najneskôr do **7 dní** odo dňa protokolárneho prevzatia diela objednávateľom vypratať a vyčistiť stavenisko a vrátiť ho objednávateľovi, o čom sa spíše písomný protokol podpísaný oboma zmluvnými stranami.

**Článok 5**

**Odovzdanie a prevzatie diela**

5.1 V súlade s týmto článkom predloží zhotoviteľ písomným protokolom objednávateľovi na kontrolu v súlade s touto zmluvou dokončené dielo podľa bodu 2.3 tejto zmluvy.

5.2 Spoločne s písomným protokolom o odovzdaní diela na kontrolu je zhotoviteľ povinný doručiť objednávateľovi dokumenty:

a)doklady o kvalite materiálov, výrobkov, zariadení a konštrukcií zabudovaných do diela, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov (ďalej len „Zákon o technických požiadavkách na výrobky“) a inými súvisiacimi právnymi normami a predpismi, vždy vo dvoch vyhotoveniach,

b) podrobný položkový výkaz všetkých vykonaných prác a dodávok v písomnej aj elektronickej forme

c) doklady o uložení stavebnej sute a ostatného stavebného odpadu vzniknutého v súvislosti so zhotovovaním diela na skládkach, v dvoch vyhotoveniach.

Ak to vyžaduje všeobecne záväzný právny predpis, dokumentácia k dielu, alebo technická norma, všetky dokumenty podľa tohto bodu musia byť overené a/alebo potvrdené a/alebo autorizované na to príslušnými orgánmi alebo osobami.

d) projekt skutočného vyhotovenia diela potvrdený odborne spôsobilými osobami zhotoviteľa vo dvoch vyhotoveniach,

e) druhé kópie listov zo stavebného denníka (pre všetky časti diela),

f) písomné vyhlásenie zhotoviteľa, že dielo je zhotovené v súlade so všeobecne záväznými právnymi predpismi, technickými normami, a podľa Projektovej dokumentácie.

5.3 V prípade, ak dokumentácia podľa bodu 5.2 tohto článku nie je úplná alebo je podľa názoru objednávateľa chybná, objednávateľ určí zhotoviteľovi primeranú dobu, v ktorej je zhotoviteľ povinný predložiť objednávateľovi chýbajúce dokumenty a/alebo odstrániť chyby dokumentácie vytknuté objednávateľom.

5.4 Objednávateľ nie je povinný vyzvať zhotoviteľa v súlade s bodom 5.5 tohto článku na vykonanie odovzdávacieho a preberacieho konania až dovtedy, kým zhotoviteľ nedoručí objednávateľovi chýbajúce dokumenty, a/alebo neodstráni vady dokumentácie vytknuté objednávateľom.

5.5 V prípade, ak objednávateľ pri kontrole nezistí žiadne vady diela ani dokumentácie predloženej v súlade s bodom 5.2 tohto článku, písomne vyzve zhotoviteľa na vykonanie odovzdávacieho a preberacieho konania, o ktorom sa spíše písomný protokol o odovzdaní a prevzatí diela, podpísaný zástupcami oboch zmluvných strán.

5.6 V lehote 5 pracovných dní je objednávateľ povinný písomne vyzvať zhotoviteľa na odstránenie zistených vád dokončených častí diela s určením primeranej lehoty na ich odstránenie, alebo písomne vyzvať zhotoviteľa na vykonanie odovzdávacieho a preberacieho konania diela. Písomná výzva na vykonanie odovzdávacieho a preberacieho konania musí určovať aj termín jeho konania. Pre vylúčenie všetkých pochybností zmluvné strany uvádzajú, že objednávateľ nie je povinný vyzvať zhotoviteľa na vykonanie odovzdávacieho a preberacieho konania, ak má dielo vady, a to až dovtedy, kým všetky vady diela nebudú v súlade s touto zmluvou odstránené.

5.7 O prevzatí a odovzdaní diela vyhotovia zmluvné strany Preberací protokol diela podpísaný oprávnenými osobami oboch zmluvných strán, v ktorom objednávateľ uvedie všetky prípadné vady diela s určením lehoty na ich odstránenie. Povinnou prílohou každého Preberacieho protokolu diela je výkaz vykonaných prác a dodávok schválených oprávnenou osobou objednávateľa.

5.8 Zhotoviteľ je povinný zabezpečiť, aby sa každého preberacieho konania zúčastnil jeho štatutárny zástupca alebo iná splnomocnená osoba a stavbyvedúci.

5.9 Zhotoviteľovi vzniká právo na konečnú fakturáciu ceny diela, ktorú objednávateľ prevzal momentom podpisu písomného preberacieho protokolu diela oboma zmluvnými stranami.

**Článok 6**

**Podmienky vykonávania diela**

6.1 Objednávateľ sa zaväzuje zhotoviteľovi poskytnúť všetku súčinnosť nevyhnutne potrebnú na riadne a včasné vykonanie diela podľa tejto zmluvy, spočívajúcu najmä v

a) odovzdaní Projektovej dokumentácie

b) odovzdaní staveniska v súlade s bodom 4.2 tejto zmluvy,

c) zabezpečení prístupu k bodom napojenia na elektrickú energiu a vodu a plyn, ak bude o to v súlade s bodom 4.1 tejto zmluvy požiadaný,

6.2 Zhotoviteľ bude vodu, elektrickú energiu a plyn užívať na stavenisku na svoje náklady, v súvislosti s čím je povinný zriadiť na bodoch napojenia na elektrickú energiu, vodu a plyn podružné merače vody, elektriny a plynu. Cena za odobratú elektrickú energiu, vodu a plyn bude zhotoviteľovi objednávateľom refakturovaná na základe skutočnej spotreby určenej odpočtom z podružných meračov. Faktúru, ktorou mu bude refakturovaná elektrická energia, vodné a plyn podľa tohto bodu, je zhotoviteľ povinný uhradiť objednávateľovi do 30 dní odo dňa jej doručenia zhotoviteľovi. Jednotková cena za elektrinu, jednotková cena za vodu a jednotková cena za plyn je stanovená v platných zmluvách uzatvorených medzi objednávateľom na jednej strane a dodávateľom elektriny alebo dodávateľom vody alebo dodávateľom plynu na druhej strane.

6.3 Zhotoviteľ sa zaväzuje pri vykonávaní diela používať len materiály, ktoré sú nezaťažené právami tretích osôb, a vyhovujúce ako požiadavkám dokumentácie k dielu, tak i všetkým príslušným právnym predpisom a technickým normám platným na území Slovenskej republiky.

6.4 Rozsah, parametre, objemy a kvalita diela sú záväzne stanovené:

a) Projektovou dokumentáciou,

b) typmi materiálov, výrobkov, zariadení, konštrukcií, prípadne iných dodávok, prác a výkonov definovaných v Projektovej dokumentácii, ktorá tvorí prílohu č. 1 tejto zmluvy,

c) touto zmluvou.

Zhotoviteľ nie je oprávnený odchýliť sa od požiadaviek na dielo podľa tohto bodu bez výslovného a písomného súhlasu objednávateľa.

6.5 Objednávateľ je oprávnený kedykoľvek počas vykonávania diela, teda aj mimo kontrolných dní, prostredníctvom svojich oprávnených osôb a autorského dozoru projektanta kontrolovať postup a kvalitu prác na diele.

6.6 Objednávateľ je oprávnený kontrolovať dodržiavanie predpisov týkajúcich sa BOZP, ochrany pred požiarmi a ochrany životného prostredia; v prípade zistenia nedostatkov je objednávateľ oprávnený nariadiť zhotoviteľovi okamžité zastavenie vykonávania prác na diele dovtedy, kým zhotoviteľ zistené nedostatky neodstráni. Počas doby, po ktorú budú zastavené práce na diele v súlade s týmto bodom, lehoty na zhotovenie diela naďalej plynú.

6.7 7 Na účely riadnej kontroly postupu a kvality prác na diele sa zmluvné strany zaväzujú zúčastňovať sa kontrolných dní organizovaných objednávateľom dvakrát za mesiac (cca 15. a 30. deň v kalendárnom mesiaci) (ďalej aj „riadny kontrolný deň“), a v prípade potreby aj pri príležitosti realizácie prác, ktoré majú byť zakryté, a pri vykonávaní skúšok, atestov, certifikácií, alebo revízií diela alebo ktorejkoľvek jeho časti (ďalej aj „mimoriadny kontrolný deň“).

6.8 Zhotoviteľ je povinný na každom kontrolnom dni zabezpečiť účasť svojho štatutárneho zástupcu alebo splnomocneného zástupcu a stavbyvedúceho.

6.9 O mieste a čase konania riadnych kontrolných dní objednávateľ preukázateľne informuje zhotoviteľa aspoň 2 pracovné dni vopred, ak sa zmluvné strany nedohodnú inak.

6.10 Zhotoviteľ je povinný písomne oznámiť objednávateľovi aspoň 2 pracovné dni vopred čas výkonu prác, ktorými majú byť zakryté iné už vykonané práce, ako aj čas vykonania skúšok, atestov, certifikácií, alebo revízií diela alebo ktorejkoľvek jeho časti, a súčasne navrhne objednávateľovi miesto a čas konania mimoriadneho kontrolného dňa za účelom výkonu kontroly prác podľa tohto bodu. Objednávateľ sa zaväzuje preukázateľne informovať zhotoviteľa aspoň 1 pracovný deň vopred, či má záujem na konaní mimoriadneho kontrolného dňa.

6.11 V prípade, ak zhotoviteľ nesplní svoju povinnosť podľa bodu 6.10 tohto článku a neoznámi objednávateľovi včas čas výkonu prác, ktorými majú byť zakryté iné už vykonané práce, alebo čas vykonania skúšok, atestov, certifikácií, alebo revízií diela alebo ktorejkoľvek jeho časti, zhotoviteľ je povinný na výzvu objednávateľa na svoje náklady zabezpečiť odkrytie zakrytých prác a umožniť objednávateľovi ich riadnu kontrolu, a opakovať skúšku, atest, certifikáciu, alebo revíziu diela alebo ktorejkoľvek jeho časti tak, aby sa ich mohol objednávateľ zúčastniť.

6.12 Objednávateľ do piatich dní odo dňa účinnosti tejto zmluvy oznámi zhotoviteľovi kontaktné údaje svojich oprávnených osôb a stavebného dozoru. Objednávateľ je oprávnený kedykoľvek zmeniť svoje oprávnené osoby a osobu vykonávajúcu stavebný dozor; táto zmena je voči zhotoviteľovi účinná okamihom, kedy dôjde písomné oznámenie o tejto zmene zhotoviteľovi.

6.13 Oprávnené osoby objednávateľa sú oprávnené podpisovať a preberať písomnosti vo veciach týkajúcich sa zhotovenia diela, podpisovať súpisy vykonaných prác, odovzdávací a preberací protokol podľa tejto zmluvy, vykonávať zápisy v stavebnom denníku a koordinovať inžiniersko-projektovú činnosť medzi objednávateľom, projektantom, zhotoviteľom a stavebným dozorom.

6.14 Pre vylúčenie všetkých pochybností objednávateľ vyhlasuje, že žiadna ním určená oprávnená osoba nie je oprávnená konať v mene a na účet objednávateľa vo veci zmien tejto zmluvy, ukončenia platnosti tejto zmluvy a uzatvárania dodatkov k tejto zmluve, ak nemá osobitné splnomocnenie na tieto úkony.

6.15 7 Na účely riadnej kontroly postupu a kvality prác na diele sa zmluvné strany zaväzujú zúčastňovať sa kontrolných dní organizovaných objednávateľom dvakrát za mesiac (cca 15. a30. deň v kalendárnom mesiaci) (ďalej aj „riadny kontrolný deň“), a v prípade potreby aj pri príležitosti realizácie prác, ktoré majú byť zakryté, a pri vykonávaní skúšok, atestov, certifikácií, alebo revízií diela alebo ktorejkoľvek jeho časti (ďalej aj „mimoriadny kontrolný deň“). „*Protipovodňové opatrenia na toku v obci Lutiše***“**.

Funkciou stavbyvedúceho bude poverený: .....*Meno a priezvisko, titul stavbyvedúceho*...

Funkciou geotechnika bude poverený: ..........*Meno a priezvisko, titul geotechnika*

6.16 Objednávateľ nezodpovedá za škody na veciach vnesených na stavenisko patriacich zhotoviteľovi, jeho zamestnancom, alebo tretím osobám v zmluvnom vzťahu so zhotoviteľom.

**Článok 7**

**Ďalšie záväzky zhotoviteľa súvisiace s vykonávaním diela**

7.1 Zhotoviteľ je povinný pred začatím zhotovovania diela:

a) obstarať príslušné povolenia alebo súhlasy príslušných orgánov miestnej štátnej správy, územnej samosprávy, ako aj dotknutých právnických a fyzických osôb súvisiace so zhotovovaním diela, ktorých obstaranie nie je podľa tejto zmluvy povinnosťou objednávateľa a súčasne je vyžadované všeobecne záväznými právnymi predpismi, a to najmä povolenia alebo súhlasy príslušných orgánov, súvisiace so zriadením staveniska, s prepravnými trasami, a nakladaním s odpadmi,

b) označiť stavenisko na viditeľnom mieste tabuľou s údajmi podľa § 43i ods. 3 písm. b) stavebného zákona,

c) preukázať objednávateľovi, akým spôsobom splní podmienky nakladania s odpadom, ktorý vznikne pri vykonávaní diela v súlade s projektovou dokumentáciou k dielu.

d) predložiť objednávateľovi poistný certifikát, alebo poistnú zmluvu na poistenie zodpovednosti za škody spôsobené tretej osobe v súvislosti s výkonom poistenej činnosti, vo výške minimálne v hodnote zákazky (vrátane DPH) uvedenú v článku 8 v bode 8.1, platnú počas celej doby plnenia zmluvy o dielo.

7.2 Počas zhotovovania diela je zhotoviteľ povinný:

1. viesť na stavbe stavebný denník v súlade so stavebným zákonom a vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona,
2. nakladať s odpadmi vzniknutými v súvislosti s vykonávaním diela vrátane ich likvidácie v súlade so všeobecne záväznými právnymi predpismi, najmä zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej aj ako „Zákon o odpadoch“) a jeho vykonávacími predpismi,
3. obstarať pre objednávateľa doklady o kvalite materiálov, výrobkov a konštrukcií zabudovaných do diela a použitých v rámci zhotovovania diela ako jeho súčasť, v súlade so stavebným zákonom, zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov (ďalej len „Zákon o stavebných výrobkoch“), Zákonom o technických požiadavkách na výrobky a inými súvisiacimi právnymi predpismi,
4. dodržiavať príslušné ustanovenia všeobecne záväzných právnych predpisov v oblasti zaistenia bezpečnosti a ochrany zdravia pri práci a bezpečnosti práce a technických zariadení pri stavebných prácach a súvisiacich predpisov, najmä zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej aj ako „zákon o BOZP“), vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, vyhlášky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, stavebného zákona a súvisiacich predpisov, zákona č. 17/1992 Zb. o životnom prostredí v znení neskorších predpisov, Zákona o odpadoch, zákona č. 137/2010 Z. z. o ovzduší v znení neskorších predpisov, zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, zákona č. 251/2012 Z. z. o energetike a o zmene a doplnení niektorých zákonov, zákona č. 351/2011 Z. z. o elektronických komunikáciách v znení neskorších predpisov, zákona č. 314/2001 Z. z. o ochrane pred požiarmi v znení neskorších predpisov, ako aj všetkých právnych predpisov, ktorými budú právne predpisy citované v tomto ustanovení počas platnosti tejto zmluvy nahradené, a ostatných všeobecne záväzných právnych predpisov, všeobecne záväzných nariadení územnej samosprávy, technických predpisov, a iných technických predpisov súvisiacich so zhotovovaním diela, a prevádzkových predpisov objednávateľa, s ktorými bol preukázateľne oboznámený,
5. vykonávať opatrenia zamedzujúce vzniku poškodenia inžinierskych sietí; v opačnom prípade zhotoviteľ zodpovedá za ich poškodenie,
6. nevykonať práce, ktorými by ohrozil zdravie, život, bezpečnosť, spôsobil škodu alebo poškodil majetok objednávateľa alebo tretích osôb, prípadne ktorými by porušil právny predpis alebo technickú normu,
7. zabezpečiť účasť stavbyvedúceho pri výkone stavebného alebo autorského dozoru,
8. urobiť okamžité opatrenia na odstránenie nedostatkov alebo vád v zhotovovaní diela zistených objednávateľom alebo projektantom,
9. zachovávať čistotu na stavenisku, v jeho bezprostrednom okolí a na prístupových komunikáciách,
10. viditeľne označiť všetky nebezpečné priestory,
11. zabezpečiť stavenisko proti možnosti vzniku úrazu a škody, ako aj proti vstupu nepovolaných osôb, a to počas vykonávania prác, ako aj po ukončení každej pracovnej zmeny,
12. pred prvým vstupom na stavenisko preukázateľne oboznámiť svojich zamestnancov, osoby, ktoré sa budú na jeho pokyn podieľať na plnení predmetu tejto zmluvy, ako aj všetky ostatné osoby zdržujúce sa na stavenisku s jeho vedomím s požiadavkami a pravidlami bezpečnosti a ochrany zdravia pri práci, požiarnej ochrany, a prevádzkových predpisov objednávateľa, s ktorými bol preukázateľne oboznámený, ako aj zabezpečiť dodržiavanie týchto pravidiel a požiadaviek uvedenými osobami na stavenisku,
13. v prípade vzniku škodovej udalosti pri vykonávaní diela poskytnúť objednávateľovi všetku potrebnú súčinnosť pre vyplatenie zodpovedajúceho poistného plnenia objednávateľovi poisťovateľom z poistnej zmluvy podľa bodu 11.3 tejto zmluvy,
14. písomne informovať objednávateľa o vzniku akejkoľvek udalosti, brániacej alebo sťažujúcej zhotoviteľovi vykonávať dielo a o každej škodovej udalosti spôsobenej alebo nespôsobenej zhotoviteľom pri vykonávaní diela alebo v súvislosti s vykonávaním diela, a to do 24 hodín od jej vzniku,
15. zabezpečovať zamestnancom alebo iným osobám v zmluvnom vzťahu so zhotoviteľom, ktoré budú obsluhovať elektrické zariadenia alebo vykonávať činnosť na elektrických zariadeniach v súvislosti s vykonávaním diela, príslušnú kvalifikáciu v zmysle noriem STN 34 3100, STN 34 3109 a zodpovedať za platnosť kvalifikácie takých osôb,
16. ak to bude objektívne možné, na základe výzvy objednávateľa uvoľniť v čase požadovanom objednávateľom zabraté komunikácie,
17. vykonávať ďalšie činnosti a plniť ďalšie povinnosti súvisiace s vykonávaním diela, ktoré vyplývajú zo všeobecne záväzných právnych predpisov za podmienky, že zhotoviteľ je oprávnený ich vykonať alebo zabezpečiť ich realizáciu,
18. dodržiavať všetky povinnosti zhotoviteľa diela uvedené v dokumentácii k dielu, ak nie sú v rozpore s touto zmluvou,
19. zabezpečiť dodržiavanie povinností týkajúcich sa zamestnancov zhotoviteľa alebo osôb v zmluvnom vzťahu so zhotoviteľom, uvedených v tejto zmluve a dokumentácii k dielu.

7.3 V súvislosti s odovzdaním diela, ktoré bude objednávateľovi odovzdané na kontrolu, sa zhotoviteľ zaväzuje na vyhotovenie projektu skutočného vyhotovenia diela vrátane jeho potvrdenia odborne spôsobilými osobami zhotoviteľa.

7.4 Počas zhotovovania diela zhotoviteľ tiež zodpovedá za:

a) ochranu zdravia a bezpečnosť svojich pracovníkov a ostatných fyzických osôb, oprávnene alebo s jeho vedomím sa zdržujúcich na stavenisku,

b) vady diela.

7.5 Zhotoviteľ berie na vedomie, že objednávateľ mu neposkytne žiadne telekomunikačné zariadenie na komunikáciu na stavenisku alebo mimo neho.

**Článok 8**

**Cena diela**

8.1 Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na celkovej cene za riadne vykonané dielo v sume : ....... .. EUR bez DPH*(vyplní uchádzač)*

...................................... EUR (20% DPH) *(vyplní uchádzač*)

**............................................. EUR s DPH *(vyplní uchádzač)***

slovom: ................................................................ EUR s DPH *(vyplní uchádzač)*

K cene bude účtovaná DPH podľa platných právnych predpisov.

8.2 Ak sa zhotoviteľ, ktorý v momente uzavretia tejto zmluvy nie je platiteľom DPH, stane po uzavretí tejto zmluvy platiteľom DPH, cena diela uvedená v bode 8.1 tohto článku, ako aj ceny jednotlivých položiek diela uvedené vo vlastnom výkaze výmer/ zadní / rozpočte sa budú považovať za ceny s DPH od vzniku povinnosti zhotoviteľa odvádzať DPH.

8.3 V cene za dielo uvedenej v bode 8.1 tohto článku sú zahrnuté aj všetky náklady zhotoviteľa súvisiace s kompletným vykonaním diela a jeho odovzdaní objednávateľovi, najmä náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, náklady na obstaranie všetkých strojov, vybavenia a zariadenia, náklady na ich používanie a údržbu, náklady na všetky drobné a pomocné práce (napr. montážne zariadenia), náklady súvisiace s likvidáciou odpadu, zneškodnenie prípadne zhodnotenie odpadov, ktoré vznikli pri realizácii stavby (doklad o prevzatí odpadu a fotokópie záznamov o prevádzke vozidiel, ktorými bol odpad vyvážaný), náklady na všetky drobné a pomocné materiály, montáž, údržbu, dane a clá, bankové náklady, správne poplatky ako aj všetky všeobecné riziká, náklady na plnenie záväzkov a povinností zhotoviteľa z tejto zmluvy, ďalej náklady na všetky služby, ktoré zabezpečujú realizáciu prác, dokončenie, individuálne odskúšanie, projektovú dokumentáciu skutočného vyhotovenia stavby, náklady na zaistenie bezpečnosti práce, požiarnej ochrany, povodňovej ochrany a ochrany životného prostredia, náklady spojené s plnením povinností vyplývajúcich z predpisov odpadového hospodárstva, náklady súvisiace so spoluprácou a koordináciou so subdodávateľmi, a všeobecné riziká. Do ceny diela sú zahrnuté i náklady na vykonanie všetkých kontrol, revízií, meraní, funkčných skúšok, vrátane vyhodnotenia a vyhotovenia správ, certifikátov materiálov zabudovaných v diele, a vykonanie všetkých činností v súvislosti s odovzdávacím a preberacím konaním.

8.4 Pre vylúčenie všetkých pochybností zhotoviteľ vyhlasuje, že odstraňovanie nedostatkov alebo vád v zhotovovaní diela zistených objednávateľom alebo projektantom podľa bodu 7.2 písm. j) tejto zmluvy, odstraňovanie vád diela zistených objednávateľom pri výkone kontroly diela alebo jeho častí, odstraňovanie vád diela, ktoré malo dielo alebo jeho časti v momente prevzatia diela alebo jeho časti objednávateľom, ako aj odstraňovanie vád, na ktoré sa vzťahuje záruka, zhotoviteľ **vykoná bezodplatne**.

8.5 V prípadoch, keď objednávateľ nariadi vykonať naviac práce z dôvodu predchádzajúceho porušenia tejto zmluvy zhotoviteľom, nevznikne zhotoviteľovi nárok na zvýšenie ceny za dielo. Takéto naviac práce vykoná zhotoviteľ na vlastné náklady.

8.6 Ak sa počas vykonávania diela vyskytne potreba vykonania naviac prác, zhotoviteľ je povinný okamžite do 3 pracovných dní od momentu, kedy sa o potrebe takých prác dozvedel písomným listom doručeným do podateľne objednávateľa alebo oprávnenej osobe objednávateľa oznámiť rozsah a charakter naviac prác so súpisom naviac prác a ich predbežným ocenením.

8.7 Zhotoviteľ nie je oprávnený začať vykonávať naviac práce podľa bodu 8.6 tohto článku pred účinnosťou dodatku k tejto zmluve, ktorého predmetom bude dohoda o vykonaní a cene naviac prác podľa bodu 8.6. Pre vylúčenie všetkých pochybností zmluvné strany zhodne uvádzajú, že naviac práce podľa bodu 8.6 nebude možné vykonať na základe zápisu v stavebnom denníku, ako ani jednostranného súhlasného vyjadrenia objednávateľa s ich vykonaním.

8.8 Ak v rozpore s podmienkami bodu 8.7 tohto článku zhotoviteľ vykoná naviac práce podľa bodu 8.6 tohto článku, berie na vedomie a súhlasí, že tieto práce vykonáva výlučne na svoje náklady, a nie je oprávnený účtovať ich cenu objednávateľovi. Pre vylúčenie všetkých pochybností platí, že uvedené sa týka aj všetkých zabudovaných materiálov a ostatných dodávok.

8.9 K navýšeniu ceny za dielo môže prísť iba v súlade s § 18 zákona o verejnom obstarávaní.

**Článok 9**

**Platobné podmienky a fakturácia**

* 1. Objednávateľ neposkytuje zhotoviteľovi zálohy alebo preddavky na cenu diela.
  2. Zhotoviteľ na konci každého kalendárneho mesiaca, avšak najneskôr do 15. dňa nasledujúceho mesiaca, na základe zisťovacích protokolov a odsúhlaseného súpisu vykonaných prác (výkaz výmer), doručí Objednávateľovi **„čiastkovú faktúru“**, ktorá musí mať zákonom požadované náležitosti a bude vystavená v súlade s cenami uvedenými vo Výkaze výmer. Posledná faktúra bude označená ako **„konečná faktúra”**. Uznanie konečnej faktúry vylučuje dodatočné nároky Zhotoviteľa. Stavebný dozor je povinný skontrolovať kompletný súpis prác do 10 pracovných dní.
  3. Zhotoviteľ vystaví čiastkovú faktúru i konečnú faktúru podľa bodu 9.2 za vykonané práce min. v troch rovnopisoch (jeden rovnopis pre Objednávateľa, jeden pre stavebného dozora a jeden pre Zhotoviteľa). Okrem všeobecných náležitostí podľa zákona č. 222/2004 Z.z. o DPH v znení neskorších predpisov, musí faktúra obsahovať:
     1. zisťovací protokol o vykonaných (stavebných) prácach a dodávkach, na ktorom zhotoviteľ potvrdzuje podpisom oprávnenej osoby a pečiatkou zhotoviteľa, že práce uvedené v priložených dokumentoch sú v súlade so skutočnosťou a predstavujú požiadavky objednávateľa uplatnené v rámci zmluvy o dielo;
     2. súpis vykonaných prác a dodávok (predkladá sa aj elektronicky vo formáte .xls/.xlsx) v súlade s nižšie uvedenými požiadavkami:

1. položky súpisu vykonaných prác musia byť v súlade s položkami prác uvedenými v stavebnom rozpočte/ocenenom výkaze výmer, ktorý tvorí neoddeliteľnú súčasť schválenej zmluvy,
2. súpis vykonaných prác musí zaznamenávať množstvá prác vykonaných/tovarov dodaných zhotoviteľom v súlade s rozpočtom/oceneným výkazom výmer,
3. súpis vykonaných prác musí byť potvrdený zo strany stavebného dozoru (ako oprávnenej osoby), pečiatkou a jeho podpisom,
4. súpis vykonaných prác musí obsahovať jednotkové ceny položiek fakturovaných prác v súlade so zmluvou;
   * 1. fotodokumentácia (v elektronickej podobe) zachytávajúca fakturované práce (fyzický pokrok realizácie stavebných prác) a dodávky.

9.4 Cena diela bude fakturovaná v súlade s touto zmluvou, najmä bodom 8.1, a vlastným výkazom výmer/ zadaním/ rozpočtom uvedeným v prílohe č. 2 tejto zmluvy; zhotoviteľ nie je oprávnený fakturovať objednávateľovi cenu prípadných naviac prác a dodávok vykonaných a dodaných v rozpore s touto zmluvou. Cena rozostavaného diela bude určená v súlade s Výkazom výmer uvedeným v prílohe č. 2 tejto zmluvy.

9.5 Lehota splatnosti faktúr je do 30 dní odo dňa jej doručenia objednávateľovi. Omeškanie objednávateľa s úhradou faktúr spôsobené meškaním úhrad zo strany riadiaceho orgánu nebude brané ako omeškanie platby so strany objednávateľa a zhotoviteľ si nebude uplatňovať úrok z omeškania podľa čl. 13 ods13.4 tejto zmluvy.

9.6 Vo faktúrach vystavovaných na základe tejto zmluvy je zhotoviteľ povinný uvádzať názov banky, jej kód SWIFT/BIC, poštovú adresu sídla pobočky banky, kde bol zriadený bankový účet uvedený v záhlaví tejto zmluvy a číslo účtu uvedeného v záhlaví tejto zmluvy vo formáte IBAN. V prípade, ak z technických dôvodov nebude môcť zhotoviteľ informácie podľa tohto bodu na faktúre uviesť, uvedie tieto informácie v prílohe faktúry.

9.7 Faktúry vystavované zhotoviteľom podľa tohto článku musia spĺňať náležitosti určené príslušnými právnymi predpismi, a musia byť vystavené v súlade s touto zmluvou, v opačnom prípade je objednávateľ oprávnený vrátiť zhotoviteľovi každú faktúru na prepracovanie, a to aj opakovane. Oprávneným vrátením faktúry prestáva plynúť lehota splatnosti; nová lehota splatnosti začne plynúť odo dňa doručenia prepracovanej faktúry objednávateľovi.

9.8 Zmluvné strany sa v súlade s § 41 ods. 7 ZVO dohodli, že zhotoviteľ v každej subdodávateľskej zmluve o dielo uzatvorenej s každým priamym subdodávateľom zhotoviteľa podieľajúcim sa na uskutočňovaní diela, ktoré je predmetom tejto zmluvy o dielo, určí podmienky, za akých bude každý takýto priamy subdodávateľ zhotoviteľa oprávnený náležité platby za stavebné práce, ktoré na diele podľa subdodávateľskej zmluvy o dielo vykonal, fakturovať priamo objednávateľovi a objednávateľ bude takéto náležité platby oprávnený uhrádzať priamo takémuto priamemu subdodávateľovi zhotoviteľa.

9.9 Zmluvné strany sa taktiež dohodli, že v prípade, ak priamy subdodávateľ zhotoviteľa požiada objednávateľa o platby za stavebné práce, ktoré na diele podľa subdodávateľskej zmluvy o dielo uzatvorenej so zhotoviteľom vykonal, je objednávateľ povinný túto skutočnosť bezodkladne písomne oznámiť zhotoviteľovi, a súčasne mu umožniť v lehote 5 pracovných dní podať námietky voči požiadavke na priamu platbu priamemu subdodávateľovi zhotoviteľa. Zmluvné strany sa dohodli, že v prípade nedôvodnej požiadavky priameho subdodávateľa zhotoviteľa na priamu platbu, nie je objednávateľ oprávnený požiadavku priameho subdodávateľa zhotoviteľa akceptovať.

9.10 Pre vylúčenie akýchkoľvek pochybností sa zmluvné strany taktiež dohodli, že v prípade vykonávania úhrad objednávateľom v prospech ktoréhokoľvek priameho subdodávateľa zhotoviteľa, sa na priamych subdodávateľov zhotoviteľa budú vzťahovať platobné podmienky uvedené v tejto zmluve vo vzťahu k zhotoviteľovi.

**Článok 10**

**Zábezpeka**

10.1 Zábezpekou sa na účely tejto zmluvy rozumie banková záruka podľa bodu 10.3 tohto článku alebo kaucia podľa bodu 10.4 tohto článku. Formu poskytnutia zábezpeky zvolí zhotoviteľ.

10.2 Zábezpeka slúži na zabezpečenie a uspokojenie všetkých peňažných pohľadávok objednávateľa voči zhotoviteľovi, ktoré vzniknú z tejto zmluvy alebo na základe všeobecne záväzných právnych predpisov, ktorými sa táto zmluva spravuje. Objednávateľ je oprávnený zábezpeku použiť najmä na:

a) uspokojenie svojej pohľadávky voči zhotoviteľovi vzniknutej z uplatneného nároku na zmluvnú pokutu v súlade s touto zmluvou, alebo z iných nárokov uplatnených v súlade s touto zmluvou, najmä nárokov podľa bodov 11.2 a 16.2 tejto zmluvy,

b) uspokojenie svojich nárokov na náhradu škody spôsobenej zhotoviteľom objednávateľovi pri plnení tejto zmluvy alebo v súvislosti s plnením podľa tejto zmluvy, v rozsahu, v akom ich nebude možné pokryť z poistného plnenia poskytnutého poisťovateľom na základe poistnej zmluvy uvedenej v bode 11.3 tejto zmluvy alebo v rozsahu, v akom škodu táto poistná zmluva nepokrýva,

c) uspokojenie nárokov tretích osôb na náhradu škody spôsobenej zhotoviteľom tretím osobám pri plnení tejto zmluvy alebo v súvislosti s plnením podľa tejto zmluvy, za ktorú zodpovedá tretím osobám objednávateľ, a ktorú si poškodené tretie osoby uplatnili u objednávateľa,

d) na krytie nákladov na odstránenie vád diela počas plynutia záručnej doby, ktorých odstránenie v dôsledku omeškania zhotoviteľa zabezpečí objednávateľ sám, alebo prostredníctvom tretích osôb.

10.3 Na účely tejto zmluvy sa bankovou zárukou rozumie banková záruka zriadená písomným vyhlásením banky, že uspokojí objednávateľa do sumy vo výške 10% z ceny diela s DPH, čo činí .......................... v EUR. Banková záruka podľa tohto bodu musí byť zriadená v súlade so všetkými podmienkami ako nasledujú:

a) banková záruka je vystavená na prvú výzvu bez námietok,

b) na plnenie z bankovej záruky sa nevyžaduje predchádzajúca výzva objednávateľa, aby zhotoviteľ splnil svoj záväzok,

c) banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou,

d) banka zaplatí na účet objednávateľa pohľadávku objednávateľa krytú bankovou zárukou najneskôr do 15 dní po doručení výzvy objednávateľa na jej zaplatenie,

e) plnenie záväzku banky z bankovej záruky objednávateľovi nie je podmienené predložením akýchkoľvek dokumentov banke,

f) banka nemôže uplatniť námietky, ktoré by bol oprávnený voči objednávateľovi uplatniť zhotoviteľ,

g) banka je povinná plniť svoje povinnosti z bankovej záruky, keď ju o to písomne požiada objednávateľ,

h) banková záruka musí byť zriadená na dobu určitú najmenej 24 mesiacov odo dňa odovzdania staveniska zhotoviteľovi,

i) ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vystavená zahraničnou bankou v inom ako slovenskom alebo českom jazyku, musí byť zároveň doložená úradným prekladom do slovenského jazyka; náklady úradného prekladu znáša zhotoviteľ,

j) banková záruka zanikne

i. plnením banky vo výške záväzku z bankovej záruky podľa tohto článku, ktoré banka poskytla za zhotoviteľa v prospech objednávateľa,

ii. uvoľnením bankovej záruky na základe písomného súhlasu objednávateľa s uvoľnením bankovej záruky,

iii. uplynutím doby, na ktorú je banková záruka zriadená.

10.4 Kauciou sa na účely tejto zmluvy rozumie suma vo výške 10% z ceny diela s DPH, čo činí................. v EUR.

10.5 Najneskôr v deň odovzdania staveniska zhotoviteľovi je zhotoviteľ povinný poskytnúť objednávateľovi zábezpeku. Záväzok podľa predchádzajúcej vety zhotoviteľ splní, ak

a) zaplatí kauciu podľa bodu 10.4 tohto článku na bankový účet objednávateľa: IBAN: SK73 5600 0000 0031 6667 9010, vedený Prima banka a.s., Žilina., alebo

b) predloží objednávateľovi originál záručnej listiny vystavenej bankou potvrdzujúcej zriadenie bankovej záruky podľa bodu 10.3 tohto článku.

10.6 Kaucia sa považuje za zloženú momentom pripísania sumy kaucie na bankový účet objednávateľa

10.7 Zhotoviteľ zodpovedá za to, že banková záruka nezanikne skôr, než uplynutím 24 mesiacov odo dňa odovzdania staveniska zhotoviteľovi alebo skôr, než objednávateľ dá svoj písomný súhlas na uvoľnenie bankovej záruky; uvedené sa nevzťahuje na zánik bankovej záruky z dôvodu plnenia banky vo výške záväzku z bankovej záruky podľa bodu 10.3 tohto článku, ktoré banka poskytla za zhotoviteľa v prospech objednávateľa.

10.8 Ustanovenia tohto článku o použití zábezpeky, vrátení kaucie, a uvoľnení bankovej záruky trvajú aj po zániku tejto zmluvy.

**Článok 11**

**Zodpovednosť za škodu a poistenie zodpovednosti**

11.1 Zhotoviteľ zodpovedá za všetky ním spôsobené škody objednávateľovi a tretím osobám, najmä vlastníkom alebo užívateľom okolitých nehnuteľností, počas zhotovovania diela. Zhotoviteľ si je súčasne plne vedomý, že podľa § 538 Obchodného zákonníka pri vykonávaní diela inou ním poverenou osobou má zhotoviteľ zodpovednosť, akoby dielo vykonával sám.

11.2 Všetky prípadné pokuty a sankcie uložené objednávateľovi orgánmi štátnej správy alebo miestnej samosprávy alebo finančné nároky tretích osôb vzniknuté v súvislosti so zhotovovaním diela z dôvodu porušenia povinností zhotoviteľa, je zhotoviteľ povinný nahradiť objednávateľovi vo výške uloženej pokuty, sankcie alebo finančného nároku v lehote do 10 dní po obdržaní dokladu, ktorým objednávateľ preukáže zhotoviteľovi úhradu takejto uloženej pokuty, sankcie alebo finančného nároku.

11.3 Zhotoviteľ sa zaväzuje najneskôr v deň predchádzajúci dňu odovzdania staveniska uzavrieť a udržiavať po dobu určenú v bode 11.4 v platnosti a účinnosti zmluvu o poistení zodpovednosti zhotoviteľa za škodu spôsobenú činnosťou zhotoviteľa pri vykonávaní diela (ďalej iba ako „poistenie zodpovednosti“) s poistnou sumou najmenej výške minimálne v hodnote zákazky (vrátane DPH).

11.4 Zmluvu o poistení zodpovednosti zhotoviteľa podľa bodu 11.3 tohto článku sa zhotoviteľ zaväzuje udržiavať v platnosti a účinnosti odo dňa jej uzavretia minimálne do momentu odstránenia všetkých vád diela vytknutých mu objednávateľom v odovzdávacom a preberacom konaní alebo do dňa nasledujúceho po dni prevzatia diela, , ak objednávateľ v odovzdávacom a preberacom konaní zhotoviteľovi žiadne vady diela nevytkne.

11.5 Zhotoviteľ je povinný kópiu zmluvy o poistení zodpovednosti podľa bodu 11.3 tohto článku a písomné potvrdenie poisťovne o platnosti a účinnosti poistnej zmluvy odovzdať objednávateľovi najneskôr v deň predchádzajúci dňu odovzdania staveniska.

11.6 Zhotoviteľ je povinný do 5 dní od doručenia výzvy objednávateľa preukázať objednávateľovi platnosť a účinnosť zmluvy o poistení zodpovednosti podľa bodu 11.3 predložením písomného potvrdenia poisťovne o platnosti a účinnosti poistnej zmluvy podľa bodu 11.3 nie staršieho ako 5 dní, a to kedykoľvek počas doby určenej v bode 11.4 tohto článku.

**Článok 12**

**Vady diela, záruka za akosť a záručná doba**

12.1 Zhotoviteľ zodpovedá za vady diela. Dielo má vady, ak nie je vykonané v súlade s touto zmluvou.

12.2 Ak má dielo vady v okamihu prevzatia diela objednávateľom, objednávateľ je oprávnený požadovať odstránenie vád alebo zľavu z ceny diela určenú na základe oceneného výkazu výmer/ zadanie / rozpočtu.

12.3 Objednávateľ je povinný písomne oznámiť zhotoviteľovi vady diela spoločne so zvoleným nárokom podľa bodu 12.2 bez zbytočného odkladu po ich zistení, a vady, na ktoré sa vzťahuje záruka za akosť spoločne so zvoleným nárokom podľa bodu 12.8 najneskôr do uplynutia záručnej doby.

12.4 Zhotoviteľ je povinný bezodplatne odstrániť vady na diele alebo ktorejkoľvek jeho v súlade s touto zmluvou objednávateľom prevzatej časti, ktoré malo dielo alebo taká jeho časť v čase prevzatia objednávateľom, pričom ak nedôjde k dohode, tak najneskôr do 15 dní od ich oznámenia zhotoviteľovi.

12.5 Zhotoviteľ dáva objednávateľovi záruku na stavebné časti diela v trvaní 60 mesiacov V prípade zariadení a súčastí diela, na ktoré sa vzťahuje záručná doba uvedená v záručnom liste (napr. zabudované výrobky, technologická časť diela a pod.), platí namiesto dĺžky záručnej doby dohodnutej v tomto bode zmluvy dĺžka záručnej doby vyplývajúca zo záručného listu.

12.6 Záručná doba vzťahujúca sa k dielu neplynie po dobu, po ktorú objednávateľ nemôže dielo užívať z dôvodu vád, za ktoré zodpovedá zhotoviteľ, alebo z dôvodu ich odstraňovania.

12.7 Ak má dielo vady, na ktoré sa vzťahuje záruka, objednávateľ je oprávnený požadovať bezodplatné odstránenie reklamovanej vady alebo zľavu z ceny diela určenú na základe oceneného výkazu výmer/ zadanie / rozpočtu.

12.8 Zhotoviteľ je povinný oznámiť objednávateľovi v lehote 10 pracovných dní odo dňa doručenia reklamácie vád, na ktoré sa vzťahuje záruka za akosť, či reklamáciu uznáva, a vytknuté vady bezodplatne odstrániť do 10 pracovných dní odo dňa doručenia oznámenia o reklamácii vád diela zhotoviteľovi.

12.9 Ak sa zhotoviteľ dostane do omeškania s odstránením vád diela, objednávateľ je oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád diela, si je objednávateľ oprávnený uplatniť u zhotoviteľa

**Článok 13**

**Sankcie**

13.1 Objednávateľ je oprávnený uplatniť si u zhotoviteľa zmluvnú pokutu vo výške 0,05 % z celkovej ceny diela s DPH uvedenej v bode 8.1 za každý aj začatý deň omeškania s riadnym dokončením diela, t.j. s ukončením úspešného preberacieho konania v lehote určenej Harmonogramom postupu prác.

13.2 Ak zhotoviteľ poruší ktorúkoľvek svoju povinnosť podľa bodov 6.3 tejto zmluvy, objednávateľ je oprávnený uplatniť si u zhotoviteľa zmluvnú pokutu vo výške 1.000 EUR za každé jednotlivé porušenie, a to aj opakovane.

13.3 Ak sa zhotoviteľ dostane do omeškania s plnením čiastkových termínov určených Harmonogramom postupu prác iných než uvedených v bode 13.1 tejto zmluvy, vznikne objednávateľovi právo na uplatnenie zmluvnej pokuty voči zhotoviteľovi vo výške 330 EUR, a to za každý aj začatý deň omeškania.

13.4 Ak sa zhotoviteľ dostane do omeškania s vyprataním a vyčistením staveniska v lehotách podľa bodov 4.9 a 5.15 tejto zmluvy, vznikne objednávateľovi právo na uplatnenie zmluvnej pokuty voči zhotoviteľovi vo výške 330 EUR, a to za každý aj začatý deň omeškania.

13.5 Ak je zhotoviteľ v omeškaní s odstránením vád diela podľa bodu 12.4 a 12.9 tejto zmluvy, objednávateľ je oprávnený účtovať zhotoviteľovi zmluvnú pokutu vo výške 330 EUR, a to za každý aj začatý deň omeškania.

13.6 Ak zhotoviteľ poruší ktorúkoľvek svoju povinnosť uvedenú v bodoch 5.2, 5.3, 6.8, 6.10, 7.1 a 7.2 tejto zmluvy, objednávateľ je oprávnený účtovať zhotoviteľovi zmluvnú pokutu v sume 500 EUR za každé jednotlivé porušenie.

13.7 Ak zhotoviteľ poruší ktorúkoľvek svoju povinnosť uvedenú v bode 1.5, 14.3 a 15.2 tejto zmluvy, objednávateľ je oprávnený účtovať zhotoviteľovi zmluvnú pokutu v sume 200 EUR za každé jednotlivé také porušenie, a to aj opakovane.

13.8 Ak zhotoviteľ poruší svoj záväzok podľa bodu 1.6 tejto zmluvy, objednávateľ je oprávnený uplatniť si u zhotoviteľa zmluvnú pokutu v sume 500 EUR.

13.10 Ak zhotoviteľ poruší svoju povinnosť uvedenú v bode 1.4, 8.6, 11.5 a 11.6 tejto zmluvy, objednávateľ je oprávnený účtovať zhotoviteľovi zmluvnú pokutu v sume 200 EUR za každý aj začatý deň omeškania so splnením tejto povinnosti.

13.11 Ak zhotoviteľ poruší svoju povinnosť uvedenú v bode 11.3 tejto zmluvy uzavrieť najneskôr v deň predchádzajúci dňu odovzdania staveniska poistnú zmluvu, objednávateľ je oprávnený účtovať zhotoviteľovi zmluvnú pokutu vo výške 2.000 EUR za každý aj začatý deň omeškania so splnením tejto povinnosti.

13.12 Ak zhotoviteľ poruší svoju povinnosť uvedenú v bode 11.4 udržiavať v platnosti a účinnosti poistnú zmluvu podľa bodu 11.3, objednávateľ je oprávnený účtovať zhotoviteľovi zmluvnú pokutu vo výške 2.000 EUR za každý aj začatý deň, v ktorom zhotoviteľ porušil túto povinnosť.

13.13 Uplatnením práva objednávateľa na zmluvnú pokutu nie je dotknuté jeho právo súčasne požadovať od zhotoviteľa aj náhradu škody v jej plnej výške.

13.14 Ak je objednávateľ v omeškaní so zaplatením faktúry, zhotoviteľ je oprávnený účtovať objednávateľovi úroky z omeškania v sadzbe určenej podľa § 369 ods. 2 Obchodného zákonníka v znení neskorších predpisov.

13.15 Zmluvné strany berú na vedomie a súhlasia, že zaplatenie zmluvnej pokuty nemá vplyv na splnenie zabezpečenej povinnosti. Zánik tejto zmluvy sa nedotýka ustanovení týkajúcich sa zmluvnej pokuty a náhrady škody.

**Článok 14**

**Spôsob zániku zmluvy**

14.1 Túto zmluvu možno ukončiť vzájomnou písomnou dohodou zmluvných strán, výpoveďou podľa tejto zmluvy, alebo odstúpením ktorejkoľvek zmluvnej strany v súlade s touto zmluvou alebo v súlade so všeobecne záväzným právnym predpisom, najmä § 19 zákona o verejnom obstarávaní.

14.2 Objednávateľ môže odstúpiť od tejto zmluvy ak:

a) je na majetok zhotoviteľa podaný návrh na vyhlásenie konkurzu,

b) je na majetok zhotoviteľa začaté exekučné konanie alebo iný výkon rozhodnutia,

c) ak bol na osobu zhotoviteľa podaný návrh na zrušenie s likvidáciou alebo bez likvidácie, ako aj v prípade, ak súd začal voči osobe zhotoviteľa konanie podľa § 68 ods. 6 Obchodného zákonníka v znení neskorších predpisov,

d) ak bol na zhotoviteľa podaný návrh na povolenie reštrukturalizácie,

e) ak bolo na majetok zhotoviteľa zastavené konkurzné konanie pre nedostatok majetku,

f) ak boli voči zhotoviteľovi začaté konania obdobné konaniam podľa tohto bodu v súlade s predpismi platnými v krajine sídla zhotoviteľa,

g) ak objednávateľ preukázateľne zistí, že sa zhotoviteľ dopúšťa nelegálneho zamestnávania, alebo

h) v iných prípadoch upravených v tejto zmluve.

14.3 Zhotoviteľ sa zaväzuje objednávateľa písomne informovať o vzniku akejkoľvek skutočnosti podľa písm. a) až f) bodu 14.2 tohto článku, a to najneskôr do piatich pracovných dní odo dňa, kedy sa zhotoviteľ o takej skutočnosti dozvedel.

14.4 Objednávateľ môže z dôvodu podstatného porušenia povinnosti zhotoviteľa odstúpiť od tejto zmluvy. Za podstatné porušenie povinnosti zhotoviteľa sa považuje:

a) ak zhotoviteľ opätovne vykonáva práce na diele s vadami aj napriek predchádzajúcemu zhotoviteľovi riadne doručenému písomnému upozorneniu objednávateľa na vykonávanie prác na diele s vadami; upozornenie podľa tohto písmena musí byť odôvodnené a opodstatnené,

b) porušenie povinností uvedených v bode 4.4, 4.6, 4.7, 4.9 a 5.15 tejto zmluvy,

c) ak zhotoviteľ poruší svoju povinnosť vyplývajúcu mu z tejto zmluvy s výnimkou prípadu uvedeného v písmene a) a b) tohto bodu, a k náprave nedôjde ani do 7 dní po uplynutí lehoty na splnenie tejto povinnosti,

d) porušenie povinnosti zhotoviteľa označené ako podstatné v tejto zmluve.

14.5 Objednávateľ môže odstúpiť od zmluvy v prípade, kedy ešte nedošlo k plneniu zo zmluvy medzi objednávateľom a

a)  v procese verejného obstarávania bol preukázaný konflikt záujmov alebo

b) zhotoviteľ prestal spĺňať podmienky účasti osobného postavenia podľa § 32 ods. 1 ZVO.

14.6 Zhotoviteľ je oprávnený odstúpiť od tejto zmluvy, ak nastane skutočnosť uvedená v platnom a účinnom znení Obchodného zákonníka, s ktorou Obchodný zákonník spája právo zhotoviteľa odstúpiť od tejto zmluvy. Zhotoviteľ nie je oprávnený odstúpiť od tejto zmluvy z dôvodu omeškania objednávateľa s uhradením faktúry podľa článku 9 tejto zmluvy skôr než po márnom uplynutí ôsmeho dňa odo dňa doručenia výzvy zhotoviteľa objednávateľovi na zaplatenie dlžnej sumy podľa tejto vety.

14.7 Objednávateľ má právo bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy medzi objednávateľom a zhotoviteľom a výsledky administratívnej finančnej kontroly Poskytovateľa nenávratného finančného príspevku neumožňujú financovanie výdavkov vzniknutých z obstarávania stavebných prác alebo iných postupov.

14.8 Odstúpenie musí byť písomné a musí byť doručené druhej zmluvnej strane poštou ako doporučená zásielka s doručenkou, osobne, alebo kuriérom na adresu sídla druhej zmluvnej strany uvedenú v záhlaví tejto zmluvy, alebo na inú adresátom písomne oznámenú adresu na doručovanie, alebo na adresu sídla alebo miesta podnikania zhotoviteľa zapísanú v evidencii zriadenej zákonom alebo na základe zákona. Účinky odstúpenia nastávajú momentom jeho doručenia druhej zmluvnej strane. Odstúpením od tejto zmluvy nie sú dotknuté nároky zmluvných strán na zmluvnú pokutu a náhradu škody.

14.9 Účinnosťou odstúpenia si zmluvné strany nie sú povinné vrátiť také plnenie, za ktoré poskytli protiplnenie v súlade s touto zmluvou.

14.10 10 Objednávateľ je oprávnený vypovedať túto zmluvu v prípade, kedy ešte nedošlo k plneniu zo zmluvy medzi Objednávateľom a Zhotoviteľom a to bez uvedenia dôvodu v dvojmesačnej výpovednej dobe. Výpovedná doba plynie od prvého kalendárneho dňa mesiaca nasledujúceho po doručení výpovede.

14.11 Výpoveď musí byť písomná a musí byť doručená zhotoviteľovi poštou ako doporučená zásielka s doručenkou, osobne, alebo kuriérom na adresu sídla zhotoviteľa uvedenú v záhlaví tejto zmluvy, alebo na inú zhotoviteľom písomne oznámenú adresu na doručovanie, alebo na adresu sídla alebo miesta podnikania zhotoviteľa zapísanú v evidencii zriadenej zákonom alebo na základe zákona.

**Článok 15**

**Komunikácia zmluvných strán**

15.1 Písomnosť doručovaná poštovou službou, kuriérom, alebo osobne sa považuje za doručenú dňom jej prevzatia adresátom. Za deň doručenia písomnosti sa považuje aj deň odopretia prevzatia písomnosti adresátom, a v prípade doručovania poštou aj piaty deň odo dňa uloženia písomnosti na pošte, i keď sa adresát o jej uložení na pošte nedozvedel, alebo v deň, v ktorý doručujúci subjekt vyznačil na odosielateľovi vrátenej zásielke poznámku “adresát neznámy“ alebo inú poznámku obdobného významu.

15.2 Zmluvné strany určujú na účely elektronickej komunikácie prostredníctvom e-mailu nasledovné adresy

*objednávateľ:*

.........................................;

*zhotoviteľ:*

..........................................

Korešpondencia doručovaná v prípadoch uvedených v tejto zmluve elektronicky prostredníctvom e-mailu sa považuje za doručenú dňom doručenia adresátovi na e-mailovú adresu uvedenú v tomto bode. Doručenie korešpondencie prostredníctvom e-mailu potvrdí adresát, ktorému bolo doručené písomné oznámenie alebo iná korešpondencia, prostredníctvom elektronickej pošty formou oznámenia o doručení písomného oznámenia alebo inej korešpondencie bezodkladne, najneskôr nasledujúci pracovný deň po jej doručení.

**Článok 16**

**Nelegálne zamestnávanie**

16.1 Ak pri plnení predmetu tejto Zmluvy zhotoviteľ poskytuje službu alebo dodáva prácu uvedenú v § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“) , je zhotoviteľ povinný v súlade s § 7b ods. 6 zákona č. 82/2005 Z. z. na požiadanie objednávateľa bezodkladne objednávateľovi poskytnúť v nevyhnutnom rozsahu doklady a osobné údaje fyzických osôb, prostredníctvom ktorých plní predmet tejto dohody, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

16.2 Zhotoviteľ sa zaväzuje poskytnúť objednávateľovi údaje podľa bodu 16.1 tejto zmluvy do 3 pracovných dní odo dňa doručenia takej požiadavky objednávateľa zhotoviteľovi. Ak bude zhotoviteľ dodávať objednávateľovi prácu alebo službu poskytovanú prostredníctvom fyzickej osoby, ktorú zhotoviteľ nelegálne zamestnáva, a objednávateľ túto skutočnosť nebude schopný zistiť v dôsledku porušenia povinnosti zhotoviteľa podľa bodu 16.1 tejto zmluvy, alebo v dôsledku poskytnutia nesprávnych alebo nedostatočných údajov fyzických osôb, prostredníctvom ktorých zhotoviteľ plní predmet tejto zmluvy, zhotoviteľ je povinný nahradiť objednávateľovi sumu pokuty uloženej kontrolným orgánom v súlade s § 7b ods. 7 zákona č. 82/2005 Z. z., a to v lehote do 10 dní po obdržaní dokladu, ktorým objednávateľ preukáže zhotoviteľovi úhradu takejto uloženej pokuty.

16.3 Sumu podľa bodu 16.2 uhradí zhotoviteľ bankovým prevodom na bankový účet objednávateľa uvedený vo výzve na zaplatenie zmluvnej pokuty.

**Článok 17**

**Záverečné ustanovenia**

17.1 Objednávateľ oboznámil zhotoviteľa o skutočnosti, že časť diela je financovaná z prostriedkov EÚ poskytovaných objednávateľovi na základe zmluvy o nenávratný finančný príspevok (ďalej len Zmluvy o NFP), bude Zhotoviteľ povinný strpieť výkon kontroly/auditu/overovania súvisiacich s realizáciou predmetu plnenia kedykoľvek počas platnosti a účinnosti Zmluvy o NFP a to oprávnenými osobami v zmysle všeobecných zmluvných podmienok Zmluvy o NFP a poskytnúť týmto osobám všetku potrebnú súčinnosť. Za osoby oprávnené sa považujú:

1. Poskytovateľ nenávratného finančného príspevku a ním poverené osoby;
2. Útvar vnútorného auditu a ním poverené osoby
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ.

17.2 Túto zmluvu možno meniť a dopĺňať výlučne na základe dohody zmluvných strán formou vzostupne číslovaných písomných dodatkov podpísaných oprávnenými zástupcami oboch zmluvných strán a uzavretých v súlade s platnými právnymi predpismi, a to najmä zákonom o verejnom obstarávaní.

17.3 V prípade rozporu v právach a povinnostiach zmluvných strán medzi touto zmluvou a Projektovou dokumentáciou má prednosť úprava práv a povinností zmluvných strán uvedená v tejto zmluve. Práva a povinnosti zmluvných strán, ktoré nie sú upravené v tejto zmluve, avšak sú upravené v dokumentácii k dielu podľa bodu 2.2 tejto zmluvy, sa spravujú dokumentáciou k dielu.

17.4 Všetky písomné protokoly a zápisnice vyhotovované a podpisované oboma zmluvnými stranami v súlade s touto zmluvou sa zmluvné strany zaväzujú vyhotovovať aspoň vo dvoch rovnopisoch tak, aby každá zo zmluvných strán obdržala rovnaký počet exemplárov.

17.5 Neoddeliteľnými prílohami tejto zmluvy sú:

a) príloha č. 1 – Projektová dokumentácia;

b) príloha č. 2 – Ocenený vlastný výkaz výmer/ zadanie/ rozpočet;

c) príloha č. 3 – Harmonogram prác v kalendárnych  dňoch;

Prílohy uvedené v tomto bode tvoria neoddeliteľnú súčasť tejto zmluvy, a to aj v prípade, ak k nej nie sú fyzicky pripojené.

17.6 Vzťahy neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike; rozhodným právom je právo Slovenskej republiky.

17.7 Na riešenie sporov z tejto zmluvy sú príslušné súdy Slovenskej republiky.

17.8 Táto zmluva je vypracovaná v piatich rovnopisoch, z ktorých každý má platnosť originálu. Zhotoviteľ obdrží 2 rovnopisy a objednávateľ obdrží 3 rovnopisy.

17.9 **Táto zmluva je uzavretá jej podpisom oboma zmluvnými stranami a nadobúda účinnosť po splnení odkladacej podmienky, ktorá spočíva v tom, že dôjde k uzatvoreniu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, a príjemcom pomoci a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok.**

17.10 Zmluvné strany vyhlasujú, že si túto zmluvu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

V .................. dňa V ................ dňa

Za zhotoviteľa Za objednávateľa

PRÍLOHA č. 1

**NÁVRH PLNENIA KRITÉRIÍ**

Predmet zákazky: **„Protipovodňové opatrenia na toku v obci Lutiše“**

Obchodné meno uchádzača: .....................................................................

Sídlo alebo miesto podnikania uchádzača: .....................................................................

IČO uchádzača: .....................................................................

|  |  |
| --- | --- |
| **KRITÉRIUM** | **NÁVRH PLNENIA** |
| Celková cena diela bez DPH v EUR |  |
| 20% DPH v EUR |  |
| Celková cena diela s DPH v EUR |  |

Čestne vyhlasujem, že uvedený návrh na plnenie stanoveného kritéria je vypracovaný súlade so súťažnými podkladmi, prílohami súťažných podkladov, ako aj obchodnými (zmluvnými) podmienkami predmetu zákazky.

SOM/ NIE SOM platiteľom DPH.

V.........................................dňa...........................

[doplniť titul, meno, priezvisko, podpis oprávnenej osoby]

**Uchádzač zaokrúhli svoje návrhy v zmysle matematických pravidiel na dve desatinné miesta.**

**Príloha č. 2 súťažných podkladov**

Zadávanie podlimitnej zákazky bez využitia elektronického trhoviska

postupom podľa § 113 a 114 ZVO

zákazka na uskutočnenie stavebných prác predmetu zákazky s názvom:

**„Protipovodňové opatrenia na toku v obci Lutiše“**

**ČESTNÉ VYHLÁSENIE**

**o neprítomnosti konfliktu záujmov uchádzača**

IDENTIFIKAČNÉ ÚDAJE:

ako uchádzač/člen skupiny dodávateľov v predmetnom verejnom obstarávaní týmto

**čestne vyhlasujem,**

že v súvislosti s uvedeným postupom zadávania zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania
4. poskytnem verejnému obstarávateľovi v postupe tohto verejného obstarávania presné, pravdivé a úplné doklady a informácie

v..........................................dňa...........................

..................................................

Titul, meno, priezvisko, podpis

oprávnenej osoby uchádzača / skupiny

dodávateľov

1. Zákon č. [*315/2016 Z. z.*](https://www.slov-lex.sk/pravne-predpisy/SK/ZZ/2016/315/) o registri partnerov verejného sektora a o zmene a doplnení niektorých zákonov [↑](#footnote-ref-1)